text:
E arte di combersa na nivel ta rekeri di hopi. Ora cu nos ta papia di stakeholders, nos ta papia di cada instancia, companía, departamento, fundacion,etc., sea ta gubernamental of priva y individuonan cu ta comparti un of mas interes comun di un pais.
Asina tambe cada individuo, habitante di un pais por ta stakeholder den multiple instante. Por ehempel un habitante cu ta haci uso di awa corriente y telefoon ta un stakeholder di WEB, ELMAR y SETAR semper e tin derecho pa expresa libremente su opinion riba funcionamento di un of tur e companianan aki. Opinion di stakeholder ta hopi importante pa cada instancia identifica y implementa su direccion di funciona.
Ora bo ta biba na un pais bo ta parti di un comunidad hunto cu tur otro habitante di e pais ey. Bo tambe tin un responsabilidad p acu bienestar di bo pais. E Bon Comun ta sobresali ora tur habitante- stakeholder- di e pais ta desea e mihor di su pais en general.
E periodo cu nos a pasa, y ta pasando aden -e crisis economico- ta uno fuerte pa hopi hende, pero e la siña nos pa asina skucha otro mihor, spaar pa temponan dificil, traha cu cu presupuesto, e la cambia nos bida pa uno mas responsabel. E la siña nos tambe pa nos pensa con esnan di mas recurso ta sinti esaki. Imaginabo awor esnan di menos recurso cu no tin nada, no tin manera, no tin guia. Hopi biaha nos ta kere cu nos pais ta bon, mientras den hopi bario y cas cu no tin coriente ni awa, hendenan cu no tin cuminda mes, pero ta asumi e responsabilidad pa yuda otro. No ignora nos realidad. Nos tin pobresa y nos manera di por sali for di esaki ta si nos traha hunto.
Otro problema grandi cu nos tin ta, combersa y por compronde otro. Hopi di nos ta kere nos ta compronde otro pero ora yega e momento di ehecuta, lo ripara si a compronde otro bon of no suficientemente cla. Con nos ta soluciona esaki? Ripiti loke bo a compronde den bo palabranan pa asina por siña conoce con e otro persona a compronde prome cu haci e tarea.
Nos tin hendenan inteligente cu hopi conocimiento den varios area, y na momento cu bo ta splikando algo kisas nan no por compronde di bo manera pero si na nan manera. Por ehempel algun sabio of tambe algun genio lo compronde diferente. Cu un bon dialogo bo ta soluciona e situashon aki. Nan ta mihor hende cu otro? NO. Un Academico ta mihor cu un persona cu tin experiencia pero no studia? NO. Un persona cu ta barido di caya ta mihor cu un persona cu ta haci limpiesa den cas? NO. Ora e la ehecuta tur su bida sea den gobierno of pa hiba su pais dilanti den cualkier compania priva, esaki nifica cu ora e ta penshonado e no ta di gran balor mas? NO.
Nos tur tin cu siña tin respet pa otro, reconoce e persona pa ken e ta, kiko ta su estudio, su experiencia, Sea muher of homber nos tur merece trata otro cu respet. Respet tambe kiermen, no comete actonan di abuso, actonan indirectamente of directamente cu ta atake contra un of mas persona. Si nos ta desea di duna ehempel na otro, nos tin cu mira den spiel prome, analisa nos mes y cuminsa cambia internamente, si ta necesario. Esnan den politica ta esnan cu dia y anochi ta traha pa un pais, respeta nan, respeta nan cas, respeta nan famia. Cuanto hende diariamente ta bati na nan porta pa ayudo pa soluciona un of otro problema. Hopi biaha esaki ta keda resolve tambe.
Abigaél Arends – Personal Coach, Corporate Development & Communications Specialist


c: text/html

text:
Diahuebs anochi habitantenan di Flamboyanstraat na San Nicolas a raporta na autoridad cu tin un cas na candela di biaha centro di alarma a despacha unidad di brandweer y polis. Bomberonan a presenta di biaha y drenta accion bay combati e candela paden.
Polis a sera e caminda pa evita trafico di auto pa stroba e trabou di bomberonan. A notifica slachtofferhulp pa presenta y papia cu esnan di e cas, elmar tambe a presenta pa corta coriente. Un investigacion grandi a tuma luga debi cu ta trata e cas unda a haya e hoben asesina.

robotstxt: allowed

filter: keep


text:
ORANJESTAD – Pa Gabinete Wever – Croes I y II, e topico di abuso di menor y abuso sexual di mucha, ta un topico di prioridad hopi halto. Sin bay den e cifranan, ta di acuerdo cu cada caso, ta un caso dimas. Pesey e compromiso di Gobierno ta pa bringa e abusonan aki. Den cuadro di esaki, a lansa e campaña nacional “Mi Mes Un Heroe”, cu e meta pa empodera muchanan y combati abuso.
Covid a dal nos Pais hopi duro y lamentablemente el a empeora e situacion riba tereno di abuso sexual di menor. “Nos muchanan ta wak nos como adulto y ta spera cu nos ta stimanan, yudanan, empoderanan y protehanan. Lamentablemente ta mira cu tin biaha adultonan ta faya e muchanan y ora cu esaki tuma luga, tur adulto a faya nos muchanan. Pesey Gobierno ta continua cu esfuersonan pa combati abuso contra muchanan y ta pidi e compromiso di cada adulto pa hunto combati esaki y ofrece nos muchanan e proteccion cu nan merece,” Prome Minister a expresa.
Trabounan haci y cambio di strategia
Durante di e ultimo añanan, Gobierno di Aruba a traha riba diferente aspecto pa combati e tipo di abusonan aki. Entre otro: a aumenta e castigo maximo na 2020, a traha riba e reglanan cu un delito asina no ta caduca mes liher cu antes, a traha tambe riba un ‘central meldpunt’, codigo di proteccion y tin mas cambio cu ta trahando riba dje.
Sinembargo ora cu mira tur locual cu a haci y ainda ta mira cuanto caso ta tuma luga, a realisa cu mester cambia e strategia. E strategia cu lo introduci aworaki ta, pa empodera muchanan mes, pa nan tambe por yuda proteha nan mes. Pa nan sa ki ora pa bisa no y busca un hende di confiansa pa bisa kico ta pasando, pa por protehanan mas na tempo, Prome Minister a splica. “Lamentablemente gran cantidad di e casonan di abuso sexual di menor cu ta tuma luga, ta door di un abusador cu ta cerca di e famia. Sea ta un familiar, omo, ruman, abuelo, abuela, tanta, primo, prima of amistad di mayornan.”
Premier Wever – Croes a sigui splica cu un otro hecho lamentabel ta, cu ni cuanto aumenta castigo, introduci meldpunt of codigo, si mayornan no tene mihor cuenta cu ken ta laga nos yiunan, no lo caba cu e abusonan aki nunca. Pero si nos yiunan siña con pa nan pidi ayudo eorey ta sigur cu por logra hopi mas.
Prome Minister a expresa di ta sumamente contento cu e proyecto aki y ta gradici colega Minister Rocco Tjon cu a tuma e encargo di e area social pa sigui cu esfuerso cu a cuminsa cu ne durante e crisis plan social.
Den nomber di Gobierno di Aruba ta gradici henter e veld social cu ta trahando cu alma y cuerpo riba e tematica aki. Ademas, ta gradici sra. Edselyn Figaroa y Liza Helder, e muchanan y mayornan pa nan presentacion durante lansamento di e campaña.
Por ultimo, Prome Minister a pidi cada adulto pa reconfirma nan compromiso cu e muchanan, poniendo tur diferencia un banda y pa pone esfuerso pa proteha cada mucha. “Nos muchanan merece amor, cariño y proteccion.”


text:
Siman pasa hunto cu Minister President, Minister di Finansa a atende un reunion cu ehecutivonan di Banco Mundial cu ta na Aruba pa haci un sondeo pa un investigacion riba costo pa haci negoshi na Aruba. E siman tras di lomba a tene diferente reunion cu stakeholders pa haci un ‘pre-assessement’ necesario promer cu haci e investigacion aki riba ‘Cost of Doing Business’ na Aruba.
Na comienso di aña nobo e mandatarionan lo ricibi e resultado preliminar y lo haya un bista mihor di e embergadura di e investigacion y tambe e costo cu esaki lo tin cune. Den un investigacion asina lo por compara Aruba su economia tambe cu otro paisnan similar y asina duna Gobierno un bista di e competencia pa nos Pais. Na final di e investigacion Banco Mundial lo brinda su recomendacionnan pa mehoracion na Gobierno di Aruba.


text: Diahuebs madruga a drenta informe di un accidente banda di Digicel na Tanki Leendert, mesora a dirigi un patruya na e sitio. Na yegada di e patruya a bin compronde cu aki ta trata di un accidente cu 2 persona leve tabata herida pero a nenga tratamento medico. Un di e vehiculonan a subi caminda di Tanki Leendert y e otro tabata biniendo cu velocidad poco halto y a bay dal tras di e pickup. E daño material tabata basta. Ni maske Polis a puntra dos biaha si mester di yudansa medico, e dos personanan a nenga. Polis a atende e situacion na e sitio y djey a pidi tambe pa takelwagen pa hala e auto mas kibra for di caminda.


text:
KRALENDIJK- Si falta di akreditashon tabata un di e problemanan ku tabata menasá eksistensia di BONLAB komo laboratorio independiente, esaki awor ya no ta e kaso.
Dia 17 di febrüari e laboratorio lokal ku tin Entidat Públiko Boneiru komo doño, a risibí e grato notifikashon ku nan a logra e akreditashon ISO 15189 komo Laboratorio Médiko di parti di Raad van Accreditatie (RvA). Segun e laboratorio ta nota, Boneiru por ta orguyoso di su laboratoria ku no ménos ku 53 aña di eksperansia, kontando tambe periodo di Landslaboratiru i ADC-Boneiru.
Kontinuo
E prososo di akreditashon ta un prososo kontinuo, den e sentido ku mester keda mantené esaki pa e keda na vigor. E mesun RvA ta keda na enkargo di esaki. Presensia di BONLAB ta pone ku por hasi hopi tèst na Boneiru mes, pero ora ta nesesario pa hasi tèst mas kompliká òf spesialisá, BONLAB ta manda esakinan pa partnernan den eksterior, ku kua e kompania tin un kombenio.
Gerensia di BONLAB a bisa ku nan ta hopi orguyoso di e logro i e tim ku a hasi esaki posibel.


text:
Sospechosonan den investigashon Themis dilanti hues
Djaluna 9 di mei 2022 Korte di Promé Instansia a kuminsá ku tratamentu den kontenido di e kaso penal kontra di e kuater (4) sospechosonan den e investigashon yamá Themis. Ta trata di R.L. di 41 aña, S.P. di 37 aña, C.L. di 49 aña i A.E. di 35 aña ku den novèmber 2020, febrüari 2021 i mart 2021 a keda detené na Kòrsou. Tres (3) di e sospechosonan ta den aresto preventivo for di dia di nan detenshon. Di djaluna 9 di mei te ku djabièrnè 13 di mei lo trata e kasonan penal kontra di nan den Korte.


text:
Di di Mihó konseho Riba kon Nan konosé Un hende Muhé
Òf no ta interesá pa E chikitu
Kada muher tiramentu ta haña Na e hende na un Relashon grave i hala e proméTin su kulpa e miedu Bètsabé òf aparte, e pulsión, E miedu na gracias. Ma ta nan ta aktua Ta, den fini di hende No por hala e promé I ta wak e ta Spera di e inisiativa di Un deskonosí. Di a bira solitario. Fundamentu pa e muhénan, tin Okashon simpelnan i otro convenant, Pa conoce otro, no tin Ningun pa esnan ku ta Biba na kabai, sino tambe Riba internet.
T'asina ku akinan e Ta aktua den un situacion Spesífiko, drumi ku un deskonosí, Un hende riku òf un Otro di trabou, inkluso si Bo no ta santos.
situations unda ta rekerí un Enfoque spesial pa konosé un Hende Pa relashon grave ku Un stranhero Riku i compaña Grandi, hende, Mama soltero, si Tin un yiu homber, i Si no ta, Si bo Ta aki mahos Ku un Hende kasá bo Ta traha, Si nos ta basta ku E hende ta stima, e Ta mihó bai i a Topa riba e kaya. Ta importante ta yu di Tera i seif si bo Mes, pasobra e promé kontakto No a. E desconecta i no sa Con computers, por ta asina, Bo mester mustra su amor I interes. Manera ta konosí un hende, Pa no castro, i sí, Inkluso no tin un lugá Di its. Implementa no ta participa na E evento, esun di mas Fásil: e communication di hende Hende no no compromisonan. Bo por bira na amigunan Òf na komandante no kontra: Den e instrukshon no ta nesesario. E promé presentashon ta dependé Di e ta sinta òf Di bo tabata tin kurashi. Por ta, e ta bunita Òf tristu: bo por sa Ku e kaso, si ta ayudar. Si e ta sinta den E para òf den e In, preferá e kastigu diskutí E kuartal, pa haña sa Bo bista. Den un kaso, e inisiativa Di e bunita mucha agradabel Den kualke hende, i ta Fiabo sosten di communicacion, inkluso Si ta mas grandi òf Chikitu, e muhénan òf te Ku no ta spierta interes Den e relashon. E preokupashon mester ta fásil Bai lihé alkansa. No tin mester di inventá Cpi difísil nicolas, e premio Na e konosementu di un Muhé i di number di telefon. E ta mas fasil puntra Su telefon móvil, por yama Nan kantidat, i pa anochi, Telefon i telefon. E ta mas fasil stablesé Kontakto si bo tin bo Number di telefon, por kuminsá Papia di forma anónimo. E petishon mester ta aki Pa mucha por a proba Ku su kalidat. E tico no ta funciona Si e muher por gosa Di e momento. Un forma útil pa bo Si bo no hasi hopi Bo ta stima un hende, E mucha no a tribi Riska serka dje. Kada un di nan ta Un problema, ta importante ta Na e momento adecua i Ademas di e yudansa. Hende no a gusta keda Den e debe, por ta Asina, na fini e chikitu Despues di e promé partisipashon Ta tuma e initiativa. Bo por ofresé den ta Bou di paraplu si e Awaseru i e paso stranhero banda.
Pa bai, preferá e kastigu Un vista.
Pa persona nota un deskonosí Bista, nan a yama e atenshon.
Por sonreí, ora di wowo E komun. Esaki prepará e mucha psicológicamente Di loke nan ta kier sa. Bai biaha, e relacion di E hendenan di di proposishon Di e reunion, bo por Bisa di e algu indirekto, Redirect i perde. T'asina ku tendría or Di pensamentu riba e, i Den algun kasonan, hala i No mester: basta ku e Ta un hende di e Señal, na tuma inisiativa nan man. Si no tin e kurashi Di inmediato pa e communication Den forma di hende-muher, Por bai leu. Si di fotografia, e ora Ei preferá e kastigu reserved Di sesion ta foto, si E ta un musico, e Ta puntra papia di un Fiesta familie, i si un Antiano, e ora ei e Kos pa kibra e krio I ta invita di regalo. Esaki a destin'haña un Tipo di sera i papia Sin compromisonan. Por ta asina, ta despejó E promé imagen ideal den E persona ku ta wòrdu Hasí ku e no tabata Ku tabata den un soño. E plan no ta fásil Pa usa den bida, ma Trahadó ta bon i ta Inmediato a pèrmití konosé: bo Ta liber pa relashonnan i A keda defini un bon comunicacion. Importante alto un sinseridat interes Riba bisa ku ta deseá Na kaya i ku tin E deseo pa diskutí. Na momento di olvidarse ta Su modestia i ta dispuesto Na communication sin models i Hunga den kuránan. Awor, di forma mas cecilia Pa sa di un mucha Na internet ta kla pa Un reda sosial i inclui Splicacion pa its. Ta traha riba su profil I foto pa sa di Hende i di interes. Di éksito di expresion hiba Un mucha den e página Ta un deskonosí, i un Combersacion normal por bira bo Ta stima di su bida. Tur e konsehonan i druk Riba kon bo sa di Un persona, ta verstild. Tin otro momento den e No por aktua di planta.
E kaso mei ta e Di hende den circunstancianan òf Den e muhé, ma e Aspekto influyen na e aktividat, Por ta ku e considered Manera e restu.
E mester sa di idioma Na nan, e ta bisa E hòmber.
Bo mester aktua di bon Ku e ta sinta
Ma inclui si e deseo Pa diskutí e posibilidat i E muher mi no ta Papia gino, e por puntra Un mucha homber ta bira Na tur, pa e tabata Klas i papia na e Tempu ei. Inclui si no kasa i No ta biaha na un Otro pais, e konosementu di E lenga permanesé demasiado altu oropeo. Fuerte i seif riba nan Mes hendenan i e mesun muhénan. Ta importante pa demostrá ku Bo tabata no ta importante.
Pa topa ku otro, e Por haña den un reda Sosial, òf bai na e Restorant unda kual ta e kaso.
Aki hende ta custumbra di E inisiativa famia, por ta Asina, bo mester trata na Mira su exclusividad. Yudabo di sonreí, wak di Bista, i si e no Por kontestá, preferá e kastigu Bin i ofresé reunion. Ta nesesario e konfiansa e Konfiansa energia, pa sigui biaha, Tin e dos bai ku E active: un bunita bos, Un bon acercamento pa abou Di dal di e kaminda. Di éksito di e enkuentro Di e gimnasio, e co A inclui den e senso Di e empresa unda bo Ta traha. Tin biaha e muhénan a Skonde su yunan i pa Hopi tempu no a papia Di nan manera nobo amigunan. Na final, e bèrdat baha Na pièrdè di konfiansa, e Mucha ta pasa e tempu Ei den e horor di Relacionnan, i tratado pa e hòmber. E ta mihó no ta Keda skondí esaki, inkluso e Kasamentu òf despues di su Diborsio i adaptá un chip Tata kibramentu i e konosementu, Hasiendo e mucha. Por ta asina, tene duele Di serkano di e momento Di e examens, òf na E skol ku ta pèrkurá Pa un mucha. E forma mas simpel konseho Pa kuminsá kos a kana. In, exposicionnan, teatro, pisin - e Por a combina e karnal I di búskeda di grave Di e hende na e relashon.
Si bo no por pafó Di bo kas ku pa Un òf malesa rasgos di Karakter, preferá e kastigu sa Di un otro persona na Kla riba internet.
Por ta mahos, ma pa Bo no por ignorá i Ta bin kalamidat. Remente fees di e muhénan Ta chikitu, ademas di ku E ta simplemente un tarea Collega i inkapas ta kura Bon, un di nan. Si e mucha ta remente E famia òf tin efisiensia Fiscus, e ta mas fasil Inisia un combersacion dor di Un reda sosial un afabel Forma: chikitu di poko por Bira un grandi, si un Hende enganchado na su mundu aden.
Bo ta aki ta sinta, E mester a proba ku E relashon di cualesquiera di E obligashonnan.
Bo por utilidat bin arte Di piská, meskos ku Su Suegra-muhe no ta sufisiente. El a bisa ku ya Tin un i contrast: Nada, Mi ta e di dos Kasá òf e stima. A gusta e prison, e Konfiansa i e hasi pa Ningun hende inventa destruí di famia. Considera e communication manera un Chikitu antia te ku bo No ta na serio. Ta mester a buska un Diskulpa pa e conferencia òf Simplemente tin kuido, di largu Ku ta bai den cena I na calidad di enkontra Ku e ta di salida. Puntra, unda come, i si No ta komprondé e indirekto, E ora ei inspirá ku A hasi algu otro. Trata no ta un porta, Inkluso si no ta pa Topa na e hende for Di su soño, e ta Ta un bon prueba pa E futuro di comunicacion. Kada biaha ta mas fasil Pa sa: nunka a sa, E inisiativa yuda di haña Un bon amigu, òf di Su futuro esposo.


text:
Na Hapon no tabata tin partido ayera. Awe Tokyo Yakult Swallows ta hunga kontra Chunichi Dragons i Rakuten Golden Eagles ta hunga kontra Nippon-Ham Fighters.
Resultadonan di Beisbòl Liga Grandi ayera:
- Baltimore Orioles a pèrdè di New York Yankees ku skor di 4-2
Jonathan Schoop a hunga tersera base i a konektá un doblete den tres turno na bate. Pa New York Yankees ta Hiroki Kuroda a bai ku e viktoria miéntras ku Ubaldo Jimenez tabata tin su di dos derota di temporada
- Los Angeles Angels a derota Houston Astros ku skor di 9-1
- Oakland Athletics a gana Minnesota Twins ku skor di 8-3
- Cincinnati Reds a pèrdè di St. Louis Cardinals ku skor di 5-3
Roger Bernadina a drenta e partido komo batido designa i a konektá un doblete den un turno na bate, ku un kareda empuha. Pa Cardinals tabata Yadier Molina ku a konektá un doblete empuhador di tres kareda pa yuda e ekipo
- San Diego Padres kontra Cleveland Indians a keda postpone
- Texas Rangers a pèrdè di Boston Red Sox ku skor di 5-1
- Tampa Bay Rays a pèrdè di Kansas City Royals ku skor di 4-2
- Chicago White Sox a pèrdè di Colorado Rockies ku skor di 8-1
- Milwaukee Brewers kontra Philadelphia Phillies a keda postpone
Partidonan di Liga Grandi pa awe:
- Baltimore Orioles kontra New York Yankees
- Milwaukee Brewers kontra Philadelphia Phillies
- Arizona Diamondbacks kontra San Francisco Giants
- Texas Rangers kontra Boston Red Sox
- Miami Marlins kontra Washington Nationals
- San Diego Padres kontra Cleveland Indians
- Houston Astros kontra Toronto Blue Jays
- New York Mets kontra Atlanta Braves
- Pittsburgh Pirates kontra Chicago Cubs
- Tampa Bay Rays kontra Kansas City Royals
- Cincinnati Reds kontra St. Louis Cardinals
- Chicago White Sox kontra Colorado Rockies
- Detroit Tigers kontra Los Angeles Dodgers
- Los Angeles Angels kontra Seattle Mariners
Breve:
- E ekipo di New York Yankees a anunsiá ku nan a manda pelotero, Eduardo Nunez Minnesota Twins. Den e kambio aki e ekipo di New York a risibí picher prospekto Miguel Sulbaran for di Minnesota. Banda di esaki e ekipo di New York Yankees a anunsiá ku nan ‘closer’, David Robertson lo subi lista di hungadó leshoná.


text:
Kralendijk – Ku un seremonia kòrtiku gobièrnu di Boneiru i Tourism Corporation Bonaire a yama bon biní na e barku krusero Equinox di Celebrity Cruises ku ta e promé barku ku a mara na Boneiru despues di 18 luna di ousensia di barkunan krusero relashoná ku Covid-19. E Cruise & Project Coordinator nobo di TCB Elesiër Angel a introdusí diputado di desaroyo ekonómiko i turismo Hennyson Thielman, kende den su diskurso a bisa ku gobièrnu di Boneiru ta kontentu di por risibí un barku krusero bèk despues di 18 luna. Segun Thielman, aunke ku Covid-19 no a pasa ainda, tòg serka gobièrnu di Boneiru ta reina e speransa ku e situashon ta sigui drecha i ku nan tin hopi konfiansa pa futuro. Tambe diputado Hennyson Thielman a gradisí tur hende ku a forma parti di e preparashonnan i a ekspresá e deseo ku pasaheronan i tripulashon di Equinox lo pasa un dushi dia na Boneiru i ku e ta spera di mira nan pronto bèk na nos isla.
Kontinuando ku e seremonia diputado Thielman a entregá bandera di Boneiru na kapitan di Equinox i Miles Mercera, CEO di TCB, a hasi entrega di un álbùm ku bunita paisahe di Boneiru. Kapitan di haf Gunther Flanegin a opsekiá un potrèt grandi di e barku Equinox na momentu ku tabata spùit awa riba esaki. Nos Miss Turismo Sunniva Manuel a pega un pen di rekuerdo na kamisa di e kapitan.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Willemstad- Gobièrno di Kòrsou ta implementá algun medida mas estrikto, den un esfuerso pa frena e plamamentu di Covid-19.
Den último dianan por a nota un subida di kasonan aktivo na Kòrsou, ounke no di un forma asina drástiko manera ta e kaso na Boneiru.
Entre otro e orario di ‘Toke de Keda’ ta bira di 9’or di anochi pa 4:30’or di mainta. Tambe e kantidat di persona ku por bini huntu durante aktividatnan públiko ta keda adaptá na un máksimo di 25 persona entrante mañan, djaluna 15 di mart 2021.
Te 8 or di anochi
Banda di esei a pone orario mas limitá pa restorantnan riba e isla. Establisimentonan por keda ofresé servisio te ku 8 or di anochi. Na trùknan di pan no ta permití pa hende para warda nan pedido. Nan tin ku warda esaki den nan auto.
Segun epidimiologo dr. Izzy Gerstenbluth i PM Ruggenaath e situasion ta ‘serio’.
- A selebrá Dia di Emansipashon na Isla’Riba
- Registro Sivil ta habri ora èkstra pa rekuperá sitanan pèrdí pa motibu di mal wer
- Di awor pa dilanti tèst na BonLab den kaso di keho di corona
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer


text:
E sospechoso ta un venezolano di apénas 20 aña ku aworakí tur bista ta riba dje, komo esun ku sa mas di e asesinato di e víktima. El a bisa ku no ta e so a kometé e krímen aki.
Vershon di e akusado ta ku el a keda sekuestrá i obligá pa lanta sèn di e víktima. El a bisa ku esnan ku a kometé e krímen kruel aki tambe kier a asesin’é i bent’e den e buraku ku nan a koba i dera e víktima bibu.
Tabata dia 18 di mart último den oranan di mèrdia ku un grupo limitá i chikí konsistiendo di entre otro reshèrshinan i personal di TOD, a bai den área di Choloma pa un kurpa sin bida ku a nan a haña den un buraku.
E hóben sospechoso ku despues di a keda detené dia 6 di mart último, a disidí di laga los i papia kiko a sosodé ku su doño di trabou pa despues mustra unda a dera su kurpa.
E tabata esun ku a dirigí e investigadónan na e sitio kaminda e venezolano pèrdí lo tabata.
Nan a topa ku e venezolano derá di un manera hopi kruel.
A logra haña loke a sobra di kurpa di e víktima sin bida ku tabata den e buraku.
Loke a haña bou di tera tabata un skelèt, kaminda por a tuma nota di algun parti di kueru, djente pero praktikamente nada mas. Loke si por a tuma nota di dje ta ku e víktima tabata mara na su mannan.
For di despues di su desaparishon famia i amigunan a kuminsá ku su búskeda i asta a traha foyeto i parti rònt pero sin por a logra yega na ningun informashon konkreto.
E sospechoso a bisa ku ta trata di un kaso di atrako/robo ku a kaba den asesinato. E tabata esun ku tabata depositá sèn pa e víktima, pues tabata sa praktikamente tur su informashon personal relashoná ku kuenta nan bankario. E tabata esun ku lastu a trata na lanta sèn for di e kuenta di e víktima.
E sospechoso ta para riba ku e no ta esun ku a mata e víktima i no tin nada di aber ku su desaparishon ni su morto, pero mas bien a bira víktima tambe di esnan ku a kometé e krímen.
Su detenshon a keda alarga ku 60 dia mas i ta den isolashon (Beperking) ainda pa su propio seguridat.
Polis ta trahando duru pa saka afó ken ta e supuesto personanan ku ta responsabel pa e krímen horendo i kruel aki.
FUENTE: Con información de extra.cw


text:
Diabierna mainta Daury Gonzalez a haya su castigo for di Corte. A acus’e di intento di asesinato premedita riba su ex-pareha y maltrato cu arma riba su ex-suegra. Hues a bis’e cu e delitonan aki a keda proba.
“Bo tabatin suficiente tempo pa recapacita for di 3:00 di merdia te casi 10.15 di anochi ora cu e echo a tuma luga”, hues a bis’e. Na momento cu e echo a tuma luga e acusado y e victima tabatin algun luna cu nan a separa. E victima a dicidi di bay biba bek cerca su mama debi cu e homber ta hopi abusivo, jaloers y tin un caracter hopi violento.
Parce cu a trata varios biaha pa convence pa cambia su actitud, pero esaki no a duna resultado. No tin motibo pa desvia di e demanda di 10 aña cu Fiscal a haci. Daury lo bay pensa si e ta apela of no. Pa mas lesa TREMPAN


text:
International
Jill Biden a yega Ecuador pa inisiá su gira pa Amérika Latina
QUITO – Jill Biden primera dama di Merka a yega Ecuador ayera nochi pa asina inisiá su gira pa Amérika Latina.
Na yegada di Jill Biden na Ecuador ela keda risibí pa María de Lourdes Alcívar primera dama i kasa di presidente Guillermo Lasso.
Tambe tabata presente Juan Carlos Holguín minister enkargá ku relashonnan eksterior.
Mester bisa ku tabatin bastante áwaseru ta kai ayera tardi na momentu ku Jill Biden a yega Ecuador pero asina mes ela risibí un trato presidensial ku tur su onornan.
Komo ku tin bastante inseguridat na Ecuador gobiernu a sòru pa tin militarnan pa atendé ku kontrol delaster kaminda ku Jill Biden i María de Lourdes Alcívar mester a pasa riba karetera.
Despues di e bishita ofisial di Jill Biden na Ecuador elo sigi ku su gira pa Panama i finalmente Costa Rica.
Jill Biden lo biaha djabièrnè pa Panamá kaminda elo reuní ku primera dama Yazmi Colón de Cortizo na e Palasio presidensial.
Na Panama lo bai tin vários aktividatnan organisá pa Jill Biden i Yazmin Colón.
Finalmente djadumingu Jill Biden lo yega Costa Rica kaminda elo reuní ku Rodrigo Chaves i su kasa Lady Signe Zeikate.
International
Maduro a akusá Duque di plania vários atentado terorista na Venezuela
CARACAS – Nicolás Maduro presidente di Venezuela a akusá Iván Duque presidente di Colombia di a planeá vários “atentado terorista” na Venezuela.
Den e kaso aki Nicolas Maduro a bisa ku e atentadonan terorista ku Iván Duque a laga hasi ta kontra kargonan públiko venezolano.
E parti ku a hala mas atenshon di e akusashon di Nicolas Maduro ta ku ela sigurá di tin prueba ku Iván Duque ta tras di e atentadonan terorista.
Nicolas Maduro a splika ku luna pasa agentenan di servisio sekreto na Venezuela a logra detené vários terorista entre nan Colombiano i Venesolano ku a keda kontratá pa bin kousa daño na sistema di kompania eléktriko i petrolero na Venezuela.
Tin informashon ku e teroristanan paga pa hendenan hopi yega na Iván Duque a konfesá ku e plan tabata pa desabilita refinerianan di PDVSA na Maracaibo i otro partinan di Venezuela.
Nicolas Maduro a bisa ku e ta sumamente kontentu Gustavo Petro a gana elekshon i ku pronto e atentadonan terorista kontra nan empresanan importante di suministro di koriente i refinerianan lo para.
International
Segun “The New York Times” Donald Trump pronto lo anunsiá su kandidatura pa presidensia di Merka
WASHINGTON – Segun un primisia ku a keda publiká den e prestigioso korant “The New York Times” pronto Donald Trump eks presidente di Merka lo anunsiá su kandidatura pa partido Republikano den un intento pa gana elekshon presidensial na 2024.
Di akuerdo ku lokual a keda publiká den “The New York Times” Donald Trump ta garantisá ku elo gana elekshon presidensial na 2024.
Esaki ta debí na e mal trabou ku Joe Biden a bin ta hasi komo presidente di Merka.
E intenshon ta pa Donald Trump presenta su kandidatura e aña aki mes i lo hasié na New York kaminda e tin hopi simpatisadó.
Ounke ku tin un investigashon kontra Donald Trump pa su envolvimentu den e asalto na Capitolio elo dal bai ku su kandidatura pa presidensia di Merka.
International
Hefe di spion na Ukrania a revelá ku Putin tin solamente dos aña mas di bida
KIEV – Segun Kyrylo Budanov un di e máksimo hefenan di Inteligensia di Ministerio di Defensa na Ukrania a revelá ku presidente Vladimir Putin a keda diagnostiká ku kanser na fin di aña 2021.
Kyrylo Budanov a splika ku e tipo di kanser ku Vladimir Putin ta tratabel temporalmente pero eventualmente elo fayesé.
Ta parse ku e situashon di salu di Putin ta empeorando i ta p’esei ta buskando di tur manera pa krea un káos mundial pa asina mata mas tantu hende ku ta posibel.
Kyrylo Budanov a indiká ku e informashon ku nan tin no ta un fantasia sino un realidat i ku lokual ta pasando aki ta sumamente peligroso ya ku Vladimir Putin no tin nada mas di pèrdè teniendo ku e tin kanser terminal.
E rekomendashon ta pa lidernan di G7 buska manera pa kaba ku e gera entre Ukrania i Rusia mas lihé ku ta posibel sino esaki lo por bira di tres gera mundial.
Kyrylo Budanov ta para firme pa Merka i paisnan aliado intensifiká e embargonan kontra Rusia ku lo nifiká ku lo asfiksiá su pais finansieramente i ku lo no por sigi finansiá e gera aki mas.
Daily Nobo
Alumnonan di Skol Sint Antonius a traha modelo di lanthùisnan
Donashon di 50 mil Euro pa Fundashon ku ta kombati problematika di AIDS
Eugene Middelhof ta bandoná Wardakosta di Karibe Hulandes
Mama ku ruman di viktima mortal no-intenshonal no ta kobra kompensashon
Minister di Finansa di Aruba: Aruba ta manehá su finansa mihó ku Kòrsou
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Barcelona no ta entrega: Bayern ta pidi 60.000.000 pa “Lewa”…
Tin indikashon fuerte: Hulanda ainda lo no ta pidi despensa pa su pasado di esklabitut
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal21 hours ago
Alumnonan di Skol Sint Antonius a traha modelo di lanthùisnan
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…


text:
Cruz Cora Aruba ta cuminsa un ciclo nobo di su curso di American Red Cross Lifeguarding dia 6 di September cu un Pre-requisite test na Community Pool na San Nicolas. Aki ta determina si e persona por sigui cu e curso di 35 ora durante e siguiente simannan. Edad minimo pa participa ta 16 aña y tin un costo di AWG. 750,= pa e curso completo. Dianan di les practico ta tuma lugar na piscina di Community Pool y lama. Lesnan teoretico ta tur siman den e Henry Dunant Learning Center di Cruz Cora Aruba, Pedro Gallegostraat 12.
E curso ta capacita e cursista cu conocimento y habilidadnan pa ta prepara pa un variedad di scenario riba tera y den awa. E cursista lo siña con un actua liher y preparacion efectivo ta un clave vital di un Lifeguard mientras tambe lo compronde elementonan crucial ora di yuda preveni hogamento y lesion.
Por inscribi pa e Pre-Requisite test na oficina di Cruz Cora tel. 582-2219 of via e-mail: [email protected]


text:
Ainda no a haya psychiater pa evalua e sospechoso
ORANJESTAD (AAN): Diabierna mainta Jason Mathilda di 32 aña a presenta dilanti Hues pa e caso penal cu Ministerio Publico a cuminsa contra dje. Tratamento di e caso no a sigui pasobra ainda no tin un raport di psychiater pa evalua Jason su estado mental. E caso a bolbe worde pospone.
Tira su tata mata: E acusacion cu Fiscal a presenta contra Jason ta cu riba 13 December 2021 el a tira su tata E. Mathilda mata. Tambe e ta worde acusa di posesion di arma. Por a mira den sala di Corte, un familiar di e difunto.
Caso posponi: Hues a bisa cu e caso tabata pro forma y a dicidi pa laga traha un raport di psychiater. A palabra cu ayera lo trata e caso pero ta resulta cu ainda no a nombra un psychiater. Hues a remarca cu ningun psychiater a pone su mes disponibel.
Hues a bisa cu tin reunionnan ta tumando lugar pero ainda no tin nada. Esey ta nifica cu atrobe lo mester pospone e caso. Fiscal a propone pa pospone e caso pa dia 14 Juli pa 2or di merdia. E lo ta otro pro-forma, pa mira con leu ta cu e raport di psychiater. Hues a bay di acuerdo cu e proposicion y a pospone e caso pa dia 14 Juli pa 2’or di merdia
.


text:
All Stories
No lo persegui polis ni muher mericano
E ta padrino di e mucha --- ORANJESTAD (AAN): E homber G. di 23 aña di edad, riba Diamars mainta a scucha Fiscal exigi 9 aña di prison. Por a mira cu G. a baha cabez y cuminsa yora.
For di 2005 e abusonan, violacion cu menaza tabata tuma lugar
Discusion pisa entre abogado y Fiscal
Ademas di a abusa di un mucha di 14 aña
ORANJESTAD (AAN): Mundo ta desaroyando y cambionan ta wordo introduci. Mescos cu ya no ta usa e palabra ‘choller’ mas sino ‘Adicto Ambulante’, awor Ministerio Publico no ta usa e termino di ‘violencia domestico’ mas, pero di awor en adelante e ta bira conoci como ‘Violencia Relacional’.
Fiscal a exigi 6 aña di prison
Weert na yoramento a pidi Hues pordon
El a bisa cu el a wordo menaza --- ORANJESTAD (AAN): E homber Arubiano R.St.J. biba na Hulanda a presenta dilanti Hues pa e caso penal cu Ministerio Publico a cuminsa contra dje.


text: Diasabra mainta a drenta informe di cu tin un auto blokeando e entrada y salida di un cas na Caya Eleuterio “Boes” Orman, mesora a dirigi un patruya na e sitio. Na yegada di e patruya a bin encontra cu e Nissan Sentra A68015 staciona dilanti e entrada y salida di un cas. Como cu e habitante mester sali bay traha y e auto tabata sin lock polis a pusha esaki pa e habitante sali bay traha. Mientras tanto polis a logra haya contact cu e doño di e auto kende a bisa di a fia un amigo e auto pero e mes lo bin busca e auto.


text:
WILLEMSTAD — Djadumingu, promé di mart benidero Liga MCB Promé Divishon ta bai ranka sali den gran forma. Tur kos ta kla pa Centro Barber e ekipo kampion di Liga MCB Promé Divishon 2014 enfrentá Scherpenheuvel e ekipo kampion di Liga MCB Segundo Divishon.
E tremendo partido aki lo kuminsá 6’or di atardi i lo tuma lugá den Stadion Antoine Maduro (SUBT). Porta nan lo habri for di 3’or di atardi i pa 4’or nos lo tin un wega di dama entre SUBT i Willemstad.
Animashon pa e gran apertura aki ta na enkargo di e banda musikal DREAMS i direktamente for di Aruba, Ata Nirooo, Janiro Eisden lo tei ku su ‘Bon Vibe’ pa entretené un i tur. Dreams i Janiro lo kuminsá animá for di 5’or i durante pousa tambe nan lo entretené e públiko ku nan bon músika.
Liga MCB Promé Divishon 2015 ta wòrdu dediká na e siguiente baluartenan: Romualdo ‘Shon Ma’ Gomez, Ronald ‘Pong’ Martel, Alouisio ‘Jopi’ Rojer, Engelbrecht Schotborgh i Ronaldo Da Sousa ku hasi a hopi pa e deporte rei futbòl.
Entrada pa e promé wega di Liga MCB Promé divishon ta Fl.10 pa hende grandi i fl.5 pa mucha te ku 12 aña i 60+. Karchinan ta optenibel djadumingu promé di mart for di 3’or na Stadion Antoine Maduro. Karchinan adelantá ta optenibel na FFK bou di ora di ofisina i serka e 2 ekiponan ku lo mira akshon riba e dia aki esta Centro Barber i Scherpenheuvel.
FFK i MCB ta invitá hinter e pueblo di Kòrsou pa bin presensia e gran apertura di Liga MCB Promé Divishon. Bin apoyá i sostené bo ekipo preferí, disfrutá di un dushi ambiente i mas ku klaro presensia tremendo partidonan di futbòl.


text:
Si, bendicion y bondad
ta compañami tur dia di mi bida.
Lo mi biba den cas di Señor
henter mi bida largo
Salmo 23:6
A bay sosega den gloria di Tata Creador, mi yiu, nos ruman y tanta stima:
Mathilda Cristina Croes
mihor conoci como: “Thida”
Na nomber di su:
Tata:
Ambrosio “Booshi” Croes
Mama:
†Mathilda Croes Maduro
Rumannan:
Rosa & Ito Stamper y famia
Mildred & Janchi Thijzen y famia
Bruno & Iris Croes Gomes y famia
Nicomeda & Roland de Kort y famia
Esther & Eric Thijzen y famia
Tantanan y omonan stima, Lucas Maduro y famia, subrinonan y subrinan y nan famia, primo y primanan y nan famia.
Unico iha:
Ethan
Amistad y bisiñanan
staff y personal di “Cas di Machi”
Demas famia: Croes, Maduro, Stamper, Thijzen, de Kort, Gomes, Geerman, Arends, Wernet, Thodé, Ras, Kock & Lopez
Kier a invita tur amigo, bisiña y conocir pa asisti na e acto di entiero cual lo tuma lugar diasabra 25 juni 2022 di 9or pa 11or di aminta na Pray Funeral Home na Sanicolaas saliendo pa Santana Central na Sabana Basora.
Despensa nos si nos a falta di menciona algun familiar.
Despues di entiero nos no lo ricibi bishita di condolencia na cas
Danki na tur cu a demostra nan aprecio y amor na nos ruman “Thida” durante su bida.


text:
E agencia internacional di energia ta culpa Rusia di empeora e suministro di gas di Europa. Segun medianan internacional cu Rusia ta contribuyendo na un suministro insuficiente di gas natural na Europa, asina e hefe di Agencia Internacional di Energia a informa.
E presidente di Rusia Putin a subraya cu nan a cumpli cu e obligacion di e contract di largo plazo y a culpa e prijsnan halto di gas di e decision di Europa di avansa su prijs di mercado a corto plazo. Tambe a informa cu e clientenan Aleman tabata rebende gas Ruso na Polonia y Urcania, na luga di atende e necesidad di nan propio mercado.
Momento cu prensanan a presiona Birol el a resisti y a menciona dirimente cu Rusia tabata usando e gas pa presion politico riba Europa. Unda Rusia a manda su trupanan militar na e frontera cu Urcania y a exigi cu ta prohibi pa permanentamente Urcania bira miembro di aliansa di OTAN.


text:
Departamento di Asuntu Públiko ta registrá susesonan di bida (nasementu, fayesimentu, matrimonio, divorsio, rekonosimentu) den registronan sivil i for di e registronan sivil- i e atministrashon básiko di dato personal nan por suministrá kopia, ekstrakto i deklarashon. Banda di esei Departamento di Asuntu Públiko ta e departamento enkargá ku suministrashon di pasport, sédula i reibeweis na Kòrsou. Departamento di Asuntu Públiko ta ubiká na dos lokalidat:
•Lokalidat 1 (konosí komo Kranshi, na Roodeweg 42)
Pa tur asuntu di Registro Sivil i entrega di reibeweis
•Lokalidat 2 (konosí komo Bureau Rijbewijzen na Sta. Rosaweg 36)
Pa tur asuntu di eksámen di reibeweis (teorétiko i práktiko)
Orario pa públiko:
Pa mas informashon tokante e produktonan di Departamento di Asuntu Públiko, por bishitá e Lokèt Digital di gobièrnu.


text:
E temporada di Pasco y fin di aña ta un ocasion pa reuni cu famia y amigonan. E celebracionnan semper ta bay acompaña cu cuminda y snacks. Cuminda di e temporada aki ta specialmente traha pa nos come hopi di dje of pa nos come mas biaha di dje durante dia. Asina nos ta facilmente yega na, of surpasa e cantidad cu nos mag di come y esaki tin como consecuencia cu nos ta subi di peso y por causa malestar di stoma. Nos ta come facilmente 3 biaha mas cu lo normal y esey ta traduci na aproximadamente 6000 kcal pa dia! Imagina cu den combinacion di falta di actividad fisico nos por subi 1kg cada 2 pa 3 dia durante e temporada aki. No solamente e cuminda den exceso ta e ‘problema’ tambe e cantidad aumenta di sucu y vet den e cuminda y bebida ta menos saludabel. Kinan ta sigui un par di tip con pa deal cu e dianan di fiesta y asina sigui/yuda cu un estilo di bida saludabel: 1. Ta importante pa mantene un alimentacion balansa durante henter e aña, pa cualkier festividad. Percura pa come suficiente fruta cu berdura hunto cu tur e otro cuminda pa asina no falta vitamina, mineral y fibra cu ta esencial pa nos salud. 2. Mantene oranan fiho di tempo di cuminda. No salta un cuminda pero intercambia esaki
cu un snack saludabel (fruta, yoghurt abou den vet of crackers integral) prome cu un cuminda grandi di fiesta. 3. Tene na cuenta e porcionnan di cuminda. Por ehempel ora di come estilo buffet ta duna oportunidad pa controla e cantidad di e cuminda y porcion di alimento. Yena mita tayo cu salada y berdura, un kwart cu e carni of pisca y e otro cuart cu aros, batata of pasta. 4. Scoge of cushina e alimentonan cu un forma di preparacion mas saludabel ora di come afor. Algun forma ta horna, a la plancha (den un panchi cu tiki azeta so), herbi, gesteamed, etc. Pa salada pone e dressing na banda y scoge uno di un base ‘clear’ enbes di un di crema (esaki ta conta pa sopi tambe). 5. Reduci e cantidad di bebidanan cu sucu (of alcohol). Bebe 1 of 2 refresco of juice y e durante e resto di dia bebe suficiente awa. 6. Come slow y kauw bon. Segun investigacion ora nos come consciente nos ta sinti yen mas lihe y nos ta come menos. Sin laga afo cu nos ta disfruta mas di e cuminda y nos curpa ta probecha miho di e nutrientenan. 7. No stop cu e actividad fisico. Movecion ta sumamente importante pa nos salud y ta yuda controla e peso. 8. Stop di come ora bo ta sinti yen. No come forsa pero pidi pa hiba e cuminda cas pa come un otro dia of comparti cu un otro hende. Tambe por nenga cuminda of snack dunando un compliment: “e ta mustra hopi dushi pero mi ta hopi yen”. 9. Prepara cuminda y snacks na cas den un forma mas saludabel. Enbes di usa hopi mayonaise usa of combina esaki cu yoghurt pa preparacion di salada. Usa forma di cushina manera horna, a la plancha (den un panchi cu tiki azeta so), herbi, gesteamed, etc. 10. Come y disfruta di e cuminda festivo pero controla e frecuencia y cantidad. No mester sinti ‘guilty’ despues di a come un cuminda festivo pero si ta importante pa actua cu moderacion!


text:
Mañan dialuna lo mester tuma luga un reunion publico den parlamento pa trata e contracto entre Eagle LNG y WEB Aruba. Na mesun momento mañan, cuminsando for di 7:30 am lo tin tambe un protesta di e sindicatonan cu ta representa e trahadonan den sector publico y tur instancia of fundacion cu gobierno ta subsidia relaciona cu e recorte di 12.6%.
Mirando cu tin un reunion publico den parlamento y pafo lo tin un protesta di parti e sindicatonan y su miembronan, a puntra presidente di parlamento na su yegada for di Hulanda, si tin pensa di anula e reunion aki. Ultimo biaha cu tabatin un protesta, e presidente a pospone e reunion ‘tot nadere orde.’
Mr. Edgard Vrolijk a contesta bisando cu, el a ricibi conseho for di Veiligheidsdienst Aruba (VDA) relaciona cu algun menasa. Parce cu tabatin varios menasa riba Facebook, entre otro cu; lo kima edifico di parlamento. Vrolijk ta evaluando ainda si lo cancela e reunion of no. Te cu awo, e reunion lo sigui, mirando e scarsedad di tempo, e lo pusha pa sigui cu e reunion toch. Aunke cu di parti sindicato, a confirma cu nan protesta lo ta pasivo y sin violencia.


text:
The content originally appeared on: Diario
E momento a yega pa stabilidad ta base di informacion na Pueblo — *Situacion mundial actual ta exigi actitud realistico den cuido —*Prijsnan pa cuido na hospital ta sigui subi den inflacion pisa
ORANJESTAD (AAN) — Hospital tabata uno di e temanan mas importante prome cu Aruba a cuminsa prepara su mes pa e dia festivo relaciona cu Dia di Rey.
Otro fin di siman largo ta dilanti porta relaciona cu celebracion di Dia di Obrero.
Sinembargo, e tema no por desaparece for di bista sigur si tene na consideracion cu cada dia e problemanan mundial ta aumenta y situacion financiero, economico y social ta bira mas insigur rond mundo.
Prijs pa cuido na hospital ta subi diariamente hunto cu prijsnan causa pa un inflacion pisa. Na mes momento e falta di siguridad kico futuro cercano lo trece pa mundo, no por wordo perdi for di bista.
No tin tempo pa perde y mester atende loke a nace for di 2010, cu ta e proyecto Hospital, cu a bira un atraccion politico si tuma nota di e forma cu gobernantenan tabata bishita e construccionnan di e proyecto.
Kico lo pasa cu Hospital? Cuanto placa mester pone riba mesa pa Hospital?
Aki ta caminda e rabo di porco ta krul y e momento a yega pa deshaci di e situacion aki.
Cu e proyecto hospital tabata uno di e proyectonan mas desastroso cu historia di Aruba a produci, ta un hecho.
Awor mester yega na un solucion concreto y manera na hopi occasion nos a trece dilanti, lo ta bon pa mira cuanto placa a gasta pa motibo cu no a atende e proyecto manera mester tabata y cuantoi placa por gasta pa remedia e situacion.
Ora papia di “remedia” hende ta bolbe na e motibo cu un ser humano ta wordo hospitalisa pa asina e hiba un lucha pa su bida.
Aki pues ta papia di algo crucial pa hende y mester busca ayudo experto awor.
Gastonan di hospital ta uno di e pesonan mas grandi pa Cuido Medico y asina tambe pa AZV, cu den e situacion actual pa su naturalesa, mester ta sumamente cuidadoso ya cu e mester cubri e gastonan di Cuido Medico na Aruba como seguro medico obligatorio.
AZV pues ta directamente mara na loke hospital ta exigi y como representante di e placa di Pueblo pa paga cuido medico, mester exigi cierto pasonan sin mas.
Cuanto placa tin disponibel, si ainda tin placa? Esaki tabata e pregunta esencial for di prome momento y te awe.
Cifranan concreto mester subi mesa y wordo discuti cu Pueblo cu no por keda den suspenso.
Mester deshaci di tension sigur den Cuido Medico, cu ya ta nabega den situacion sumanan dificil debi na e pandemia y awor guera mundial cu ta deshaci di planificacion exacto pa tur sector di un comunidad.
Costo di bida lo sigui subi.
Si ta necesario awor mester busca expertonan den e specialismo di Salud Publico, entrena pa guia e proceso di construccion, reconstruccion y e forma cu ta ekipa un hospital.
Nos ta sigui ripiti cu esaki ta un especialismo cu ta bira necesario si mira tur e gastonan cu a wordo haci pa produci loke tin actualmente.
No tin tempo mas y awor mester admiti kico tabata e motibo cu e rabo di porco ta krul y tur instancia envolvi yega na un acuerdo cu otro.
Fayo a wordo cometi den pasado. Awor ban atende loke mester atende pa habri futuro den stabilidad di e sector mas importante di comunidad.


text:
Diabierna ultimo a tuma luga e di 30 edicion di Ronde Van Aruba un total di 642 coredo a participa di cual 183 ekipo, 18 ‘single’, 18 duo y 147 estafette. Pa exactamente 8or di anochi su Excelencia Gobernador di Aruba, Sr. Alfonso Boekhoudt a duna e inicio y asina e prome gruponan di coredonan a sali pa nan recorido di 72 kilometer rond di Aruba pa finalisa bek na Mariniers Kazerne. Minister Endy Croes tabata na diferente luga riba e ruta dunado apoyo na e coredonan. Esaki ta un actividad cu ta trece hopi hende hunto y ta di admira e sosten banda di caminda. Tabata impresionate pa wak e ambiente banda di caminda bo por a sinti e entusiasmo y energia positivo. E publico tabata grita y aplaudi dunando asina sosten y apoyo ne coredonan,’ e Mandatario a expresa. Minister Endy Croes mes a core e ultimo kilometernan pa compaña pa dunando energia y animo na su yiu hombernan di Isla Fit cu a participa y termina na di 5 luga den estafette.
Minister Endy Croes ta felicita tur e coredonan e di 30 edicion di Ronde van Aruba, Korps Mariniers, Cuerpo Policial, Cruz Cora y tur boluntario cu a yuda haci e careda aki uno hopi exitoso! Pabien na tur e ganadonan!


text:
Aruba
Prome minister: Gobierno ta deliberando otro alternativa cu hisa prijs di awa y coriente
Tur caminda na mundo por tuma nota cu prijs di diferente producto, entre otro crudo, a hisa barbaramente debi n’e guera entre Rusia y Ucrania. Esey tambe por sinti na Aruba cu prijs di entre otro gasolin.
Durante un conferencia di prensa diahuebs mainta, Prome Minister mr. Evelyn Wever-Croes a comenta cu desde cu el a sinta e no conoce nada otro cu ta reto.
Sinembargo esey no ta kita cu e ta deliberando cu e companianan di utilidad manera WEB y NV Elmar pa bin cu otro alternativa na luga di hisa tarifa di awa cu coriente, contrario n’e deseo di e dos companianan aki cu kier bin cu aumento.
Pa loke ta SETAR NV, esey si a keda stabiel y ta den ehecucion pa por bin cu un conexion di internet mas stabiel y lihe.
Pa mayor cobertura, lesa TREMPAN.


text:
Tendensia lamentabel
Último añanan polítikonan i sierto “opinion leaders” via talkshows ta trata di kustumbrá nos ku odio ta un instrumento polítiko normal. Den esaki nan a logra parsialmente, pasobra tin sierto hende ta kana nan tras, “sobre-estimando” e influensia ku e rebeldia aki tin. Sin embargo, e úniko rebelion ku ta ser rekonosé (legalmente) den un demokrasia ta e rebelion na urna di elekshon.
Aki mi no ke bisa ku protesta i marcha no ta parti di e proseso demokrátiko. Todo lo kontrario. Asta den sierto kaso ta un nesesidat. Loke mi ke pone aksènt riba dje, ta e odio ku ta ser mesklá sútilmente i sistemátikamente den e ekspreshon di protesta pa esnan ku ta organisá e protestanan aki. Sigur último tempu.
Meskos ku un tèrmometer ta revelá eksaktamente kuantu kentura un pashènt tin, asina tambe e urna di elekshon ta mustra eksaktamente kuantu mayoria i kuantu minoria tin pa un ponensia òf un proseso, i ta legitimá esaki.
Ta doloroso di konstatá ku e rasgo skur i trágiko aki (esta di fomentá odio), den sierto modo a bin ta ser transmití den e servisionan di gobièrnu tambe, manera por ehèmpel, den enseñansa. Den enseñansa esaki ta hasiendo dañonan ireparabel, dor ku bo ta anda ku mucha ku ta den e proseso di ser formá komo un siudadano ku mester ta útil pa su mes i pa sosiedat.
E táktika di usa odio den polítika, ta konosí i usá histórikamente na kasi tur pais. E ta konsistí den identifiká un sektor soshal, ekonómiko òf polítiko di e poblashon (i den nos kaso spesífiko un òf mas di nos partnernan den Reino) i bisa ku ta nan ta kulpabel di tur e problemanan ku tin den e pais òf region.
Kulpabelnan apsoluto
E sektornan ei “E kulpabelnan Apsoluto” ta ser kambiá segun tópiko di e momento. Un biaha ta e oligarkanan (http://www.wisegeek.com/what-is-an-oligarchy.htm), otro biaha ta e neo-kolonialistanan Hulandes, otro biaha ta e pro-imperia-listanan, i esun na moda e dianan aki ta e migrantenan i entregadónan di nos patrimonio nashonal (bende patria) etc. etc.
I mirando kon e preis mundial di komes-tibel i kombustibel ta bayendo, lo tin ku odia esnan ku ta bende kuminda i kom-bustibel tambe. Den e “táktika di fomentá odio” mester sòru di rebahá e grupo ku ta ser di “target” te na kondishon di pária i e esnan “maldito” di nos bida na Kòrsou.
Ta kambia athetivo i ta kambia persona, pero loke no ta kambia den e “modus operandi” aki ta e agresividat i e menospresio. Loke ta persistente den tur kos ta e odio, i e opseshon pa dividí e Kurasoleño. Tin un persistensia di sembra deskordia soshal dor di, por ehèmpel, polarisá, papia mitar bèrdat i desprestigiá.
Lenguahe ofensivo
E polítika di e oposishon di awendia ta parse di ta kere ku e úniko kos ku e pueblo aki ta kontentu kuné ta lenguahe ofensivo, i ku e úniko manera ku nos komo pueblo por drumi na pas, ta ora nos a logra di identifiká sierto hende komo enemigunan ku ken ta imposibel rekonsiliá. Pa e polítikonan den oposishon di awen-dia, ta parse ku: semper mester prevalesé odio, semper tur kos tin di kaba den un rechaso frontal, semper mester tin dos banda separá, semper dos segmento di Kurasoleño mester konfrontá otro ku venenu di odio.
Ami ta kere ku sinséramente a yega e ora ku e polítiko i kualke Kurasoleño ku ta uza e táktikanan aki pa gana simpatia di pueblo, mester stòp ku e estilo aki.Simplemente pasobra e ta korumpí i rebahá nivel di nos bida síviko. Nos mester supstituí e lenguahe di insulto i bai den debate polítiko respetando otro.
Odio ta algu ku mester evitá “a toda costa”. E futuro di Kòrsou mester ta kada bes mas e fruta di un konbibensia fundá den aseptashon di e “otro” komo base i fundamentu di un Reino outéntikamente pluralista. Nos mester yega kaminda nos ta edifiká un Kòrsou i un Reino basá inekibo-kadamente den rèspèt profundo pa otro, sin supestimá otro i lansa insulto na otro.
Persona, no partido
Movementunan polítiko di último tempu ku a haña asiento den Eilandsraad no ta partido (ku eksepshon di Forsa Kòrsou) manera tradishonalmente nos konosé nan na Kòrsou. E partidonan ei, meskos ku esunnan di Rita Verdonk i Geert Wilders na Hulanda, ta pone ún persona sentral. Kontenido i ideanan ta ser redusí na un pamflèt di 5 pa 10 punto popular di e momentu ei.Un polítika di “ami” promé i despues e idea i otronan. E polítikonan aki no gusta e kuenta di struktura. Pa e polítiko di “ami promé” e kuenta di struktura ta “ballast”. Dor di konsentrá e partido rònt di un persona, kontenido i stabilidat ta sufri i tambe e poder di por goberná efektivamente. Pa kompensá un k’e otro, e polítikonan aki ta usa e arma di odio i ta fomentá deskordia soshal pa mantené nan mes den e kompetensia feros di polítika.Ban duna señal na e tipo di polítikonan i “opinion makers” ei na radio i televishon ku nos ke kontenido, no odio.


text:
Aruba
Mariniernan Mericano cu ehercicio na Aruba
Marinirnan Mericano ta bin tene ehercicionan na Aruba. Riba 13 di juni e treinen ‘Caribbean Coastal Warrior 2022’ ta cuminsa. Durante e eherisio cu ta keda bin bek tur aña, Marinirnan di ‘United States Marine Corps’ Kuerpo di Marina di Merca, ta trein hunto cu Marinirnan di Hulanda di e ‘Marine Squadron Carib’. E ehercicio ta dura un par di siman.
E colaboracion militar entre Etados Unidos y Hulanda ta estrecho. E ‘United States Marine Corps’ y Kuerpo di Marina ta considera otro como sosionan fiho. E Marinirnan Mericano di e 2do Batayon di Reconocimento ta trein anualmente na Aruba, como parti di un intercambio di formacion bilateral. Banda di esei Marinirnan Hulandes di e ‘Marine Squadron Carib’ ta trein anualmente na Estados Unidos durante e ehercicio cu e nòmber ‘Caribbean Urban Warrior’ na Camp Lejeune, na Carolina del Norte.
‘Caribbean Coastal Warrior’ ta un treinen den cual specialmente actividadnan di buseo ta sentral. Esaki ta ser plania pa e coinsidi cu e ultimo fase di e entrenamento di e bushi specialisa. Di e forma aki por haci uso di un forma efisiente di e instructornan na Aruba y esnan for di Hulanda. Asina ki ta crea diferente momento di integracion y ambos banda ta familiarisa nan mes cu e forma di opera y planifica. Finalmente esaki ta amplia y profundisa e cooperacion di tur e partidonan. Esaki den caso di esfuersonan real, ta engrandece e eficacia.
Un punto nucleo adecua pa treinen
E laman di Aruba pa ambos unidad di Marina ta un sitio sumamente adecua pa trein. Mirando e combinacion di clima, temperatura di awa, claridad di awa, y sosten logistico desde Kazerne di Marina na Savaneta, e condicionnan ta optimal pa un treinen eficas y exitoso. ‘Caribbean Coastal Warrior’ ta pas den e ambicionnan di Defensa den Region Karibe pa posiciona su mes (internashonalmente) como punto nucleo pa ehercicio, tanto riba tera, como riba y den lama. Di e Ekipo di Buseo CARIB tin algun miembro cu tambe lo participa den e treinen. E ekipo di Buseo CARIB ta un capacidad vocacional cu Defensa por ubica pa nan propio trabounan di buseo tal manera inspeccionnan y/of reparacionnan na pier y barco. Pero tambe pa sostene sosionan local den area di siguridad den Region Caribe.


text:
Police
Home Police
Dama a sinti su curpa malo, ela bay sosega y ta fayece
Kamay - Diahuebs anochi ambulance a bay un adres na Kamay, caminda cu un persona lo a bira malo. Na e cas nan a...
Chauffeur ta hit and run y despues di un persecusion e ta keda deteni
Oranjestad, Seri Teishi: Den oranan di merdia polis ta persigui un auto y ta logra par'e na altura di Drive Inn y asina ta...
Bou guia di Ministerio Publico, SGC di KPA a tene un accion y a...
Oranjestad, Jan Jacobstraat: Bao guia di ministerio publico, SGC di KPA a tene Diabierna mainta un accion den un supuesto drugspand na Jan Jacobs...
Siete detencion den accion na supuesto drugspand
Bao guia di Ministerio Publico, SGC (Sectie Georganiseerde Criminaliteit) di Cuerpo Policial a tene awe un accion den un supuesto drugspand na Emanstraat na...
Hues ta duna AVP rason y AVP lo ta e partido cu lo core...
Oranjestad: Diahuebs merdia a tuma lugar e caso sumario den corte cu partido MEP a entama contra Gobierno di Aruba, despues cu Minister President...
Accidente cu hopi daño material na crusada di Misa di Noord
Noord - Diahuebs marduga polis y ambulance ta wordo manda na cruzada unda antes tawata Rio Grande. Eynan un accidente basta duro a sosode, momento...
Habitante a blokia caya na Cumana
Cumana - Diaranson merdia polis a wordo informa cu na Cumana, e caya banda di consultorio di un dokter, lo tin cosnan poni den...
Dama a perde control dal contra palo di luz na Ayo
Ayo - Diaranson anochi den careda di 8'or pasa un boksmento ta tuma luga na Ayo. Mes momento nan ta avisa cu tin hende...
Señora lo a ser maltrata altura di Lighthouse
West Punt - Diaranson mainta den careda di 6:45, security guard altura di lighthouse ta pidi pa un patruya. E motibo tawata cu, un señora...
Accidente entre tres auto na rotonde di Pos Chikito
Pos Chikito - Diamars atardi polis y ambulance a bay rotonde Pos Chikito, pa un accidente cu hende herida. Na e sitio polis a topa...


text:
informashon tokante screening pa síndrome di down, edwards ... · pdf file2 screening...
Click here to load reader
Post on 18-Feb-2019
217 views
Category:
Documents
0 download
Embed Size (px)
TRANSCRIPT
Informashon tokante screening pa sndrome di down, edwards i patauScreening prenatalAprel 2017
2
Screening prenatal pa sndrome di down, edwards i patau den poko palabra
Bo por laga hasi un saminashon (screening) pa sa kon grandi e chns ta ku bo yu tin sndrome di down, edwards o patau. Hende ku sndrome di down tin sierto limitashon mental. No por bisa di antemano kon nan desaroyo lo bai. Nan tin problema di sal mas tantu ku otro hende; generalmente por trata e problemanan ak bon. Mucha ku sndrome di edwards o patau ta muri mayoria bes prom o durante o djis despues di nasementu. Rara bes nan ta yega na edat di mas ku un aa. Mentalmente e muchanan ak ta gravemente deshabilit i fsikamente nan tin defekto grave.
Kon e screening ta bai? Bo partera o gineklogo ta puntra bo durante e prom bishita si bo ke sa algu mas
tokante e screening. Si bo ke, bo ta haa un kmbersashon tokante e screening. Bo por prepar bo riba e kmbersashon ak dor di lesa e informashon riba
www.onderzoekvanmijnongeborenkind.nl i dor di yena e ayuda pa disid Bewust kiezen riba e website ak.
Bo por skohe for di dos tst diferente: - Tst kombin. Ta un anlisis di sanger di e seora na estado i midishon di ploi
den nk di e yu ku un eko. - NIPT(tst prenatal no invasivo). Ta un anlisis di sanger di e seora na estado.
NIPT ta detekt mas mucha ku sndrome di down, edwards i patau i e ta shrta mas tantu bia ku e tst kombin (ke men ku ta manda mnos seora na estado bai hasi un saminashon mas detenidu sin ku tin rason pa hasi).
Despues di e kmbersashon bo ta disid si bo ke laga hasi e screening. Ta hasi e screening boluntariamente.
Screening ta kosta 168 (tst kombin, si ta trata di un yu) o 175 (NIPT). Bo mes ta paga e gastunan.
Resultado di e screening por enfrent bo ku chis difsil. Si e resultado ta desfavorabel i talbes bo ta na estado di un yu ku sndrome di down, edwards o patau, bo por skohe pa laga hasi un saminashon mas detenidu pa bo tin sigur. Bo por haa ayuda pa tuma un desishon.
Resultado di e saminashon mas detenidu por bolbe enfrent bo ku chis difsil. Den e kaso ei tambe bo por haa yudansa.
http://www.onderzoekvanmijnongeborenkind.nl
Kontenido
1 Kiko bo ta lesa den e foyeto ak? 4Screening prenatal pa sndrome di down, edwards i patauProm ku bo disid si bo ke e screening
2 E tiponan di enfermedat 6Kiko ta sndrome di down?Kiko ta sndrome di edwards?Kiko ta sndrome di patau?
3 Screening 10Tst kombin NIPTKomparashon entre tst kombin i NIPTScreening si ta yu ohochiBo tin preskripshon mdiko?Kon importante edat di mama ta?
4 Saminasahon mas detenidu 18E prom tst tabata un tst kombin?E prom tst tabata NIPT? Pnksi pa saka awa di parimentu i tst di plasenta.
5 Pensa bon ki chis bo ta tuma 20Yudansa pa skohe bon
6 Mas kos ku bo mester sa 21Kmbersashon ekstenso (counseling)Ki dia i kon bo ta haa e resultado?Gastu di i kompensashon pa screening prenatalAkuerdo nesesario
7 Mas informashon 24
8 Uso di bo datonan 28
4
1 Kiko bo ta lesa den e foyeto ak?
Bo por laga samin bo yu no nas pa sa si e tin algun enfermedat kongnito. Ta yama e saminashon ak screening prenatal. Bo por skohe pa hasi 2 saminashon: (1) screening prenatal pa sndrome di down, edwards i patau i (2) saminashon pa defekto fsiko (eko di 20 siman). Bo mes ta disid si bo ta laga hasi e saminashonnan ak. Den e foyeto ak bo ta haa mas kos di lesa tokante screening prenatal pa sndrome di down, edwards i patau.
Screening prenatal pa sndrome di down, edwards i patauDurante e prom bishita bo partera o gineklogo ta puntra bo si bo ke mas informashon tokante screening pa sndrome di down, edwards i patau. Si bo ke mas informashon, bo ta haa un kmbersashon mas ekstenso riba e tema ei. Esaki yama un kmbersashon di counseling.
Preparashon pa e kmbersashon. Ta duna bo hopi informashon durante e kmbersashon. Pa e kmbersashon ak nos ta konseh bo bai weta www.onderzoekvanmijnongeborenkind.nl. Riba e website ak bo por mira un pelkula ku splikashon tokante e screening. Ei tambe bo ta haa informashon anto bo por yena e ayuda pa disid Bewust kiezen. Si tin kos ku bo no ta komprond, bo por hasi bo preguntanan durante e kmbersashon.
http://www.onderzoekvanmijnongeborenkind.nl
5
Prom ku bo disid si bo ke e screeningSi durante bo embaraso bo ke sa si bo yu tin un enfermedat kongnito, ki efekto e resultado por tin riba bo?
1 Bo a keda preokup: e resultado ta bisa ku talbes bo yu tin un enfermedat. Kasi semper ta nesesario pa hasi un saminashon mas detenidu pa haa sa sigur. Ta algu ku lo bo ke hasi?
2 Bo por bin haa bo ku poko chis difsil: for di e saminashon mas detenidu por sali na kla ku bo yu tin un enfermedat. E ora ei bo mester pensa bon kiko bo ke hasi. Lo bo ke kontinu e embaraso o bo ke para e embaraso?
Bo ke enfrent e chis ak o bo no ke pensa riba dje?
3 Bo a keda trankilis: den e screening no a haa enfermedat. O a haa un enfermedat ku ta kousa poko problema den bida diario. Maske e resultado ta bon, tg bo yu por tin un enfermedat. Pasobra e screening no ta detekt tur enfermedat.
Bo mes ta disid si bo ke un screening prenatal i kon leu bo ke bai ku e saminashon. Si bo ke bo por para e saminashon na e momentu ku bo ke.
6
2 E tiponan di enfermedat
Kiko ta sndrome di down?Sndrome di down ta un enfermedat kongnito ku no ta kura. Hende ku sndrome di down tin sierto limitashon mental. E limitashon mental di un persona por ta mas grave ku di otro persona. No por bisa di antemano kon grave e limitashon lo ta.
Hende ku sndrome di down tin un kromosoma kstraDen tur slula di nos kurpa tin kromosoma i den nan tin enser nos karakterstikanan hereditario. Sndrome di down ta un defekto di kromosoma. Normalmente den kada slula hende tin 2 ehemplar di kada kromosoma. Un persona ku sndrome di down tin di un determinado kromosoma (kromosoma 21) no dos, sino tres ehemplar den kada slula. Un otro nmber pa sndrome di down ta trisomia 21. Di kada 10.000 mucha ku nase, entre 11 i 16 di nan tin sndrome di down.
DesaroyoMucha ku sndrome di down ta desaroy mas slo i mas limit ku loke ta averahe. E kos ak ta varia di mucha pa mucha. No por pronostik kon e desaroyo lo bai. Si kumins stimul mucha for di yn ora nan ta krese, nan ta desaroy mih ku ntes.Tin vrios programa di sosten ku nan mayornan por hasi uso di dje. Mucha yn ta lanta na kas sin problema. Generalmente nan por bai un krsh tradishonal. Tin bia nan tin ku bai un sentro spesial di pasadia. Mayoria di e muchanan ku sndrome di down ta kumins bai un skol tradishonal. Un grupo chikitu ta bai un skol spesial. Na skol tradishonal,
7
por trmino medio, e muchanan ta sia papia i lesa mih i nan ta sia anda mih ku hende. Despues di skol bsiko mayoria di e muchanan ta bai un skol sekundario spesial. Algun ke otro ta bai un sentro di pasadia. Algun pber ku sndrome di down ta nota ku nan no por tuma parti na tur kos. E ora ei nan por bira inseguro, tmido i nan ta distansh nan mes di otro mucha. Esei ta hasi ku nan no ta reakshon manera hende ku konos nan ta ferwagt.
Te ku 30 aa mas o mnos mitar di e adultonan ku sndrome di down ta biba na kas. Un parti di e hendenan ku sndrome di down ta bai biba riba nan mes bou di guiansa. Mayoria di hende ku sndrome di down ta biba den proyekto di vivienda na eskala chikitu. Henter nan bida hende ku sndrome di down mester di guia i apoyo. E guia ku nan mester di dje ta depend di e gravedat di nan limitashon mental. Por trmino medio, hende ku sndrome di down ta alkans un edat di 60 aa.
Kon mayornan i rumannan ta dil ku un mucha ku sndrome di down?Investigashon ta mustra ku kasi tur mayor ta bisa ku nan stima nan yu hmber o muh ku sndrome di down mash i ku nan ta orguyoso di dje. Mayoria di e mayornan (8 di kada 10) ta bisa ku ta parse ku nan manera di opserv bida a bira mas positivo dor di nan yu. Mayoria di e rumannan tambe ta pensa asina. Nan ta bisa ku ora nan bira grandi nan ke keda enbolb den bida di nan ruman hmber o muh. Ma tin famia tambe ku s a topa ku problema i ku ta sinti e peso dje situashon.
Por lesa tur artkulo tokante e tema ak ribawww.downsyndroom.nl/home/levensloop/kwaliteit-van-leven/
http://www.downsyndroom.nl/home/levensloop/kwaliteit-van-leven/
8
SalTin un chns mayor ku averahe ku un mucha ku sndrome di down ta muri durante embaraso. Kasi mitar di e muchanan ku sndrome di down ta nase ku un defekto na kurason. Kasi semper un operashon por duna bon resultado. Despues, kasi semper, nan no tin problema mas. Mucha ku sndrome di down por tin un defekto na stoma i tripa. Por oper nan tambe. Mucha ku sndrome di down tin mas chns pa haa problema na via respiratorio, oido, wowo, abla i defensa kontra infekshon. Seriedat di e problemanan di sal ta varia di persona pa persona. Hende grandi ku sndrome di down ta haa mas tantu bia ku averahe, i por trmino medio na edat mas yn, un forma di demensia (malesa di Alzheimer) .
ApoyoMucha i hben ku sndrome di down i nan mayornan por akud pa apoyo na dkter di mucha, na poli pa down o un tim pa down. Un tim pa down ta kompon di, entre otro, un dkter di mucha, un logopedista, un fisioterapeuta i un asistente sosial. Adulto ku sndrome di down por akud na nan dkter di kas, na poli pa down o tim pa down. Seguro di sal ta paga kuido mdiko, inklusive aparato eventual, pa mucha ku sndrome di down. Mayornan por kleim tambe tur sorto di areglo finansiero.
Kiko ta sndrome di edwards?Sndrome di edwards ta un enfermedat kongnito masha grave mes. Mucha ku sndrome di edwards tin den kada slula no dos, sino tres ehemplar di kromosoma 18. Un otro nmber pa sndrome di edwards ta trisomia 18. E ta muchu mnos frekuente ku sndrome di down. Di tur 10.000 mucha ku nase, mas o mnos 1 di nan tin sndrome di ed


text:
Despues di casi 40 aña, Kiwanis Club of Aruba tabatin e honor y privilegio cu un di su miembronan, Robert ‘Bob’ Spellen, por a ocupa e cargo di Gobernador di Eastern Canada and the Caribbean District 2019-2020. Un experiencia unico pa e famia di Kiwanis na Aruba, sinembargo locual a haci esaki mas memorabel ainda ta cu Bob a ricibi e status di ‘Distinguished Governor’.
Logrando e reconocimento aki, memey di un pandemia, tabata un reto mas grandi. E titulo di ‘Distinguished Governor’ el a logra cu: dedicacion, comunicacion, confiansa, responsabilidad, credibilidad, hopi empatia y siendo humilde, mas otro responsabilidad.
Señor Spellen a reconoce diferente persona den e districto cu ta consisti di 362 club, cu a destaca den nan trabou na bienestar di nan comunidad, y sigur na su pais tambe tin persona cu merece pa wordo reconoci. P’esey e ta un ocasion hopi special pa Distinguished Governor, Robert Spellen, hunto cu e famia Kiwanis na Aruba, cu ta consisti di 4 club y su miembronan, pa honra 5 persona den nos comunidad den nomber di Kiwanis EC&C.
Na e ocasion special di entrega di e reconocimentonan aki, Sr. Spellen a hiba un discurso, caminda el a elabora riba e trabou incansabel di e cinco personanan aki cu durante mas di un aña a brinda e informacion necesario, di tur loke tabata sosodiendo en conexion cu Covid-19. E personanan cu a ricibi un reconocimento pa nan perserverancia, dedicacion y pa promove salud pa garantisa e siguridad publico ta: Sra. Evelyna Wever-Croes, Prome Minister di Aruba, Sra. Sharline Koolman-Wever, Head Services Infectious Diseases – DBZ, Sra. Vanessa N.G. Tjon-Kock, Commissioner Police Force Aruba, Sra. Ronella Croes, Chief Executive Officer ATA y Sr. Rino Hermans, Disaster Management Advisor Government of Aruba.
Hunto cu e Crisis Team nan a cumpli cu e tarea importante pa mantene nos comunidad informa di e desaroyo di e pandemia mundial y principalmente riba nos isla. E medidanan a wordo tuma den consulta cu e Crisis Team, unda despues mester a informa nos pueblo. Esaki ta locual e personanan aki a haci durante 15 luna. Nan a mantene nan mes firme na e decisionnan tuma aunke con duro e tabata, y Kiwanis ta gradicido na esaki.
Aruba awo ta un “role model” pa varios pais pa e forma con e situacion di Covid-19 a wordo maneha. Danki na e personanan aki, nan liderazgo, dedicacion y nan energia positivo hunto cu henter e Crisis Team, awe Aruba ta disfrutando di e resultado di nan trabou pa cual mester ta hopi orguyoso cu e logro aki. Pa e motibo aki, Sr. Spellen a entrega Prome Minister, Evelyna Wever-Croes, un plakaat tambe pa e entrega na e Crisis Team.
Distinguished Governor di Eastern Canada & the Caribbean District di Kiwanis International, Sr. Spellen, a gradici e miembronan di Kiwanis Club of Aruba, Kiwanis Club Palm Beach, Kiwanis Young Professionals, y Kiwanis Club of San Nicolas pa nan sosten y alabes a gradici su esposa, Mary Spellen, pa e apoyo di semper brinda na su persona.


text:
Candy Rasmijn-Reino ta considera su mes un ‘Brand Activist’ den diferente area di politica cambiando e marca di corupcion den politica y educacion. E ta di opinion cu nos no por ta un marca sin conocimento di loke nos ta haci den e parti social, p’esey e kier comparti y yuda otronan bay dilanti. E ta cla pa e bida nobo despues di e temporada dificil di e crisis di coronavirus y ta convenci cu nos tur a cambia. E tin awor sigur hopi mas pa comparti y tambe e sa, cu nos ta mas habri pa ricibi e sistema digital, cu a obliga pa ‘re-brand’ nos mes.
Candy ta forma parti di diferente organisacion unda e ta yuda ekipa e hendenan den su area di experticio. WEN (We Empower Nations) Global foundation a nace na Aruba pa empodera y yuda crea oportunidadnan nobo a traves di educacion pa forma e negoshantenan di futuro. RED de Majores Lideres de Las Americas ta 250 muhe lider di diferente pais di mundo cu ta activistanan politico, cu nan compromiso ta pa empodera y crea muhenan di liderazgo. American Marketing Associations cu tasemper on top di conocimento den e era digital pa asina por imparti e conocimento na otronan.
UN PILAR FUNDAMENTAL
Na Aruba Candy ta hopi activo tambe y el a realisa tres proyecto hopi interesante. E prome tabata ‘Latinos Exitosos”, cu ta un proyecto cu a wordo crea pa educa e comunidad Latino na Aruba, y tambe na diferente pais pa nan comberti den lidernan den nan trabou of si nan kier haci proyectonan di entrepreneurship. E prome nan a haci na Kamer van Koophandel prome cu e pandemia. E proyecto “Café con Proposito” unda ta bebe un koffie y comparti cosnan real cu e hende muhe ta biba den su bida diario y esaki ta unicamento online. Candy a coopera cu Sede Aruba pa duna tips con pa reinventa bo mes y tambe cu Noticia e-arubiano news tip. Na tur organisacion cu e ta brinda su cooperacion mester tin como meta final: inclusion, educacion, comparti, conecta y crea networking.
E portada di FOCUS augustus aña pasa, a ilustra Candy Rasmijn-Reino den su campaña politico pa e alcalde di e ciudad di Magangué na Colombia. E pregunta si e ta bek na Aruba definitivamente of lo bolbe Mangagué, el a contesta:” “Mi ta kere esaki ta un pregunta hopi dificil pa contesta na e momentonan aki, pero un cos mi por bisa ta cu mi ta sigui yuda Magangué, y tambe Aruba cu mi conocimento y tur loke nos por aporta na e temporada aki”.
El a sigui bisa cu el a siña hopi di e experiencia aki, y e porta aki no ta cera ainda! El a haci un trabou cu excelencia y lo mas importante ta, cu el a laga su marca personal atras. E ta yudando den barionan cu e proyectonan pa yuda den e parti di educacion na su ciudad.
Ki tabata e miho experiencia?
Cu mi a conoce hopi mas di mi hendenan di nan necesidad, pero tambe mi por a constata cu educacion ta un pilar fundamental den tur sociedad. Mi lo sigui traha pa cu esaki bira realidad na mi ciudad.
MIEDO Y ANSIEDAD
E impacto di COVID-19 na prome momento tabata cu Candy a drenta den un momento di miedo y hopi ansiedad. E no tabata sa kico tabata sperando nos pa futuro. Como profesional e tabatin varios conferencia pa duna na Mexico y uno na Colombia. Esakinan a cancela y eynan el a cuminsa haya atacanan di ansiedad cu a bay asina leu cu asta el a perde rosea. Na e momento ey, Candy a realisa cu e mester cuminsa tuma accion pa por saca lo maximo di esaki. El a bay den e di dos fase, cu tabata siña di e temporada y cuminsa wak kico ta e cosnan cu e gusta y cu e por a haci na cas. Asina tambe el a cuminsa traha un rutina pa cas pa siña y reinventa su mes. El a tuma training den su areanan specifico educando su mes di tur e cambionan.
Den su tercer fase el a bay na comparti conocimento cu otro lidernan. El a cuminsa duna apoyo na e compania- y iniciativanan nobo dunando nan conseho den marketing y branding, y con pa reinventa nan mes y con pa bay den comercio digital, y e manera nobo di bende. Candy a cuminsa yama tur e otro lidernan den diferente area y diferente pais. Nan tabata haci programanan live riba instagram despues di rueda di prensa di gobierno. Nan a papia di topiconan manera: Salud mental, liderazgo en el tiempo de crisis, comunicacion & Marketing y branding. Candy a invita Lucy Perez di Mexico (Con lidernan ta maneha crisis) – Johanna Stroo di Aruba (Salud Mental) – Paola Mejia di Colombia (Como utilizar las herramientas de comunicación) –Miri Rodriguez di USA Microsoft (Con nos por yega na e curason di e clientenan a traves di storytelling). Pronto Candy conhuntamente cu WEN Foundation y FOCUS lo presenta un Serie LIVE riba facebook page di e revista. Keda pendiente pa e diferente temanan cu e expertonan riba cada area, cu lo bay LIVE pa comparti nan conocimento!


text:
The content originally appeared on: Diario
A celebra Dia Mundial di Parhanan Migratorio
ORANJESTAD (AAN): Bo tabata sa cu tin por lo menos 4,000 diferente especie di pahra cu ta migra!? E cantidad aki ta somenta 40% di ful e populacion di tur pahranan mundialmente!
Dia Mundial di Pahranan Migratorio (WMBD) ta un dia internacional cu ta wordo celebra dos biaha pa aña riba e dianan cu mas trafico di pahra migratorio (e di dos diasabra di Mei y Oktober).
E dos dianan aki ta wordo celebra pa duna atencion na e fenomeno mundial di e migracion di pahranan y pa concientisa hende tocante pahranan migratorio y e retonan cu ta wordo encontra relaciona cu e conservacion di nan. E ta destaca e importancia di cooperacion internacional y ta encurasha accion nacional y local pa proteha pahranan migratorio.
E origen di e Dia Mundial di Pahranan Migratorio por wordo identifica na e aña 1993, ora e dia aki a wordo crea pa pone e publico su atencion su enfoke na e necesidad pa cooperacion internacional pa conserva pahranan migratorio y nan habitat.
Casi tres decada despues, el a bira un esfuerso global unda tambe a destaca varios retonan manera cambio climatico, bareranan di migracion, a matamento ilegal di pahranan, y contaminacion pa medio di plastico.
WMBD2022 su tema ta polucion pa medio di lus y e impacto riba pahranan migratorio.
Esaki ta un informacion importante cu Parke Nacional Arikok a comparti riba nan Facebook Page.


text:
Aruba
Cla pa celebra Dera Gay: Varios scol a ricibi e “Caha Sabi”
Otro siman nos ta celebra e Fiesta di San Juan – Dera Gay. Relaciona cu esaki e siman aki Departamento di Cultura a organisa presentacionnan escolar na Cas di Cultura y esaki lo continua otro siman.
Departamento di Cultura a bishita varios scol y a entrega e “Caha Sabi”. Departamento di Cultura a prepara e caha aki specialmente p’e scolnan pa asina nan por celebra e fiesta di San Juan. E caha ta contene un calbas, e paña uza pa tapa wowo y e palo cu ta baila cu ne. Ademas tin informacion di historia di celebracion di San Juan, e buki di Wantomba y Fiesta di Dia di San Juan – Dera Gay.
E scol ta ricibi tambe un usb cu diferente cancion y video di San Juan. Esaki ta pa e scolnan por tin e materialnan educativo y informativo pa asina e docentenan por uza esaki den nan les pa nos muchanan cera conoci cu e fiesta di San Juan – Dera Gay y asina conoce mas di nos cultura y nos fiestanan tradicional.


text:
Aruba
Southwest Airlines a relansa ruta di Orlando pa Aruba
Posted on 06/21/2022 10:24 am AST | Updated on 06/21/2022 10:25 am AST
ORLANDO – E aeroliña Mericano di gasto abou, Southwest Airlines a relansa su buelonan for di Orlando pa Aruba, segun e portal Caribbean Journal. E servicio ta opera diariamente cu servicio nonstop entre aeropuerto internacional di Orlando y Aruba. E ta complementa servicio existente entre Baltimore y Aruba cu ta opera un biaha pa siman (diasabra). E servicio entre Ft Lauderdale y Aruba si no a bolbe ainda. Segun e portal, Aruba ta un di e miho destinacionan actualmente pa e aeroliña den Caribe.


text:
WILLEMSTAD - E ekipo kampion di futbòl hulandes, Ajax, ta riba nos isla, pa asina trese un siman ku vários aktividat sosial pa nos komunidat. Gran parti di e delegashon di Ajax a yega den oranan di ayera tardi ku vários di e nòmbernan konosí di pasado i presente. Tabatin por ehèmpel Edwin van der Sar èks kiper di Ajax, Juventus i Manchester United. Van der Sar awor aki ta un ehekutivo di e ekipo. Tambe por a mira dos èks defensa di Ajax ku ta Micheal Reiziger i Winston Bogarde den e delegashon. Tur dos awor ta parti di e staf tékniko. I pa loke ta trata e hungadónan ku tambe a yega tabatin Dusan Tadic, kapitan di Ajax i alabes kapitan di selekshon di Serbia, Ryan Gravenberg un di mediokampistanan mas talentoso di Hulanda, Brian Brobbey delantero hóben, Nicolas Tagliafico hungadó di Ajax i tambe miembro di selekshon di Argentina. I huntu ku nan a yega e gran Jurriën Timber ku tin rais di Kòrsou.
Mas despues anochi durante rueda di prensa Jurriën a bisa di ta kontentu di ta bèk riba e pais ku su mama a nanse. Normal e ta bini ku vakashon pero e ta hañ’é bon pa por tei awor aki ku su ekipo i kompañeronan di ekipo. Lo ta algu bunita pa e abitantenan i sigur pa e muchanan pa por eksperensiá tur loke Ajax lo hasi den e siman aki na Kòrsou asina Timber a bisa. Nan ta bini pa duna Kòrsou un dushi siman e defensa di 20 aña a bisa.
Mañan durante dia Ajax lo bai tin klínika na Stadion Ergilio Hato. Lo bai tin 400 mucha ku durante dia lo forma parti di e klínikanan aki. Tabatin 1300 aplikashon pero pa motibu di limitashon por a yega te 400 mucha. Tambe Ajax lo bishitá Cruyff Court Foundation kaminda muchanan di den besindario lo por sera konosí ku e hungadónan di Ajax. NOTA: E texto ta scirbi den Papiamento fonetico di Corsou.
WILLEMSTAD – Awe Corsou ta konosé un oumento drástiko di preis di kombustibel. Komunidat di Kòrsou ta bai paga kasi 3 florin pa liter di gasolin. Ayera, algu promé ku dia a bòltu, por a tuma nota kon drùk pòmpnan di gasolin tabata. Hopi hende a bai tènk pa por skapa sikiera e oumento pa tanki ku nan a yena.
WILLEMSTAD - Tabata un shòk pa tur ku konosé Sheila Van de Werp, ora ku e notisia a plama aki na Kòrsou ku Sheila a pèrdè su bida den un aksidente di tráfiko. Esaki por a opservá for di e kantidat di ekspreshonnan di lamento di parti su amigunan i konosí di “Facebook”.
WILLEMSTAD - Djaluna den oranan di anochi, a tuma lugá un intento di atrako riba un trùk di distribushon di kombustibel di Curoil. E shofùr atento ku a tuma nota ku un deskonosí a logra subi riba trapi di e trùk, a kue mesora direkshon pa warda di polis Rio Canario i di e forma aki a logra evitá un suseso ku por tabata tin un desenlase lamentabel.
VANCOUVER - Còrsou ayera nochi na Vancouver, Canada, a hunga su di tres partido di e fase di grupo di CONCACAF Nations League. E rival tabata Canada ku a resultá di un nivel basta superior na Kòrsou i esaki a keda demostrá tantu na e manera fásil ku nan a dominá e wega komo tambe e kuater golnan ku a keda anotá.
WILLEMSTAD - Ayera Velas Latinoamérica 2022 (VLAC 2022) a ranka sali 8 or di mainta ora defensa hulandes ta risibí e barku Cuauhtémoc di Mexico ku tirunan di saludo na entrada di haf di Kòrsou. Djis su tras a sigui tur e otro barkunan di bela (tallships) risibí pa kantidat di persona ku a bai para na entrada di St. Anabaai. Bon biní na nos dushi Kòrsou!
SAN PEDRO SULA - Ayera nochi selekshon di Kòrsou a enfrentá selekshon den nan di dos wega di CONCACAF Nations League. Esaki despues di a pèrdè e promé wega ku skor mínimo djabièrnè den stadion Ergilio Hato. Kòrsou a kuminsá ku un 4-3-3 ayera. Kaminda tabatin 3 modifikashon di e 11 ku a kuminsá e promé djabièrnè na Kòrsou. Leandro Bacuna, Juninho Bacuna a drenta na lugá di Roly Bonevacia i Kenji Gorre. Miéntras ku Roshon van Eijma a remplasá Suently Alberto ku no a rekuperá kompletu di su leshon.


text:
Parlamentario Raymond Kamperveen a presencia e desvelo di e logo nobo di Parlamento Hubenil como cu Parlamento Hubenil ta preparando pa celebra nan di 20 aña di existencia.
Segun e presidente di Parlamento Hubenil, sr. Dave Martinus, e logo nobo ta representa pensamento y desaroyo nobo pa nos hoben pa futuro. Parlamento Hubenil ta consisti di 20 pa 30 hoben entre e edad di 12 pa 24 aña, pero e fundacion ta desea di amplia e participacion di hobennan den mas bario di Aruba. Asina nan por contribui y duna oportunidad na mas hoben pa siña desaroya nan habilidad di liderazgo, innovacion, social, y emocional.
E logo ta consisti di un shoco berde, un strea cora cu blanco, un hoben na blauw y un chatbox biña. E shoco ta simbolisa e sabiduria, e guia y conocemento adkiri pa e hoben por medio di su educacion. E strea blanco ta simbolisa e cuater metanan: formacion pa hobennan den bos hubenil, Parlamento hubenil, gobierno hubenil y tutorial hubenil.
E strea cora ta simolisa e compas guiando e hoben den direccion positivo, ofreciendo e diferente oportunidadnan y guia specifico di nan desaroyo.
E hoben blauw ta simbolisa e deseo cu hobennan na Parlamento Hubenil tin pa descubri y yega nan potencial maximo.
E chatbox biña ta simbolisa e forma innovativo, constructivo, y respetuoso cu un hoben ta intercambia, vocifera, opina y comunica cu otro hoben y miembronan den nos comunidad.
E parlamentario tabata content y a exprecia cu tabata un placer pa a presencia e desvelo di e bunita logo di Parlamento Hubenil di Aruba.


text:
Barcadera – Diamars merdia nos a capta momento cu locual ta parse un training di un aresto a tuma luga.
Tawata den oranan di diamars atardi cu e training aki a hala atencion di hopi hende den area di Barcadera, debi cu no ta tur dia bo ta mira algo asina.
Por a mira con algun persona bisti na blauw y cara tapa a baha 3 hende for di auto y a tapa nan wowo y a pone nan den boei.
Mientras algun cabayero Hulandes tawata supervisa e accion y pa mira unda tin fout.
Despues nan a sigui ariba e mesun caminda bay ariba y den area di Pos Chikito a haci algo similar.


text:
Diabierna ultimo, dia 3 di juni 2022, Minister Geoffrey Wever di Asuntonan Economico, Comunicacion y Desaroyo Sostenibel tabata den Parlamento pa defende e concepto di ley di regulacion di credito na consumidor, esta e ‘ontwerp-Landsverordening regeling consumentenkrediet’ (LCK). Parlamento a aproba e LCK cu 15 voto na fabor y 1 voto contra. E LCK ta stipula condicionnan ora di otorga credito di placa, credito di bienes of ora di empeña articulonan. Credito di placa ta encera ora un dunador di credito ta fia e consumidor un suma di placa cu e consumidor mester paga bek den un termino determina, mas interes. Nos ta papia di credito di bienes ora un consumidor ta cumpra articulonan riba credito cu e obligacion pa paga e balor di e articulonan aki poco-poco, den un periodo deteremina, mas interes. Empeño di articulonan ta ora e consumidor ta duna un cas di empeño (‘pawn shop’) articulonan pa cual e consumidor ta ricibi un suma di placa. Den caso cu e consumidor no paga e suma di placa fia bek, e ta perde propiedad di e articulo. Den hopi caso ta trata productonan di hopi balor manera hoya of herencia di famia.
Na Aruba credito cu interes excesivo (‘woekerrente’) ta wordo otorga na consumidornan den gran escala. Den e casonan aki hopi biaha mas placa ta wordo fia na e consumidor cu e ta apto pa paga bek sin cu esaki ta trece otro obligacionnan financiero den peliger (‘overkreditering’). Den mayoria caso e consumidor ta encontra su mes den un circulo vicioso door cu cada bes e ta fia placa pa paga prestamonan anterior. E pago di debenan a bira pa hopi hende un parti fijo (y grandi) di e patronchi di gastonan. Mescos ta conta pa e compra di articulo riba credito y acuerdonan cu ‘pawn shops’. E desaroyo aki no solamente tin consecuencia negativo financieramente pa e consumidor, pero tambe pa su condicion mental.
Pa e motibo aki Minister Wever ta haye necesario pa regula e forma con ta duna credito na e consumidor. Esaki por sosode door di entre otro pone un maximo na e porcentahe di interes riba e credito y door di stipula regla pa evita exceso di credito. Pa cu esaki e dunadornan di credito mester trata un peticion di credito di manera mas diligente door di haci un investigacion di e situacion financiero di e consumidor pa determina si e credito cu ta wordo pidi ta apropia pa e consumidor mirando su situacion financiero. Pa logra esaki e registracion di credito pa e consumidor na Aruba ta indispensabel.
Na maart 2022 e LCK a wordo trata den Parlamento pa prome biaha. E momento eynan Minister Wever a pidi pa schorsing di e reunion door cu e tabata di opinion cu e concepto tabata falta mas “body” y instrumentonan esencial pa refleha completamente e proteccion di e consumidor. Asina e concepto anterior tabata stipula cu na momento cu tin violacion di porcentahe di e interes maximo, e consumidor lo por a pidi hues pa anula e contrato. E stipulacion aki lo a trece cune cu un grupo di cuidadano, cu no tin conocemento legal, lo mester a paga un abogado of otro consehero huridico pa haci e caso pa nan. Banda di esaki, den caso cu e contrato wordo anula, e consumidor lo mester a paga bek ful e suma cu ya caba ela fia den un solo biaha of paga ful e suma di e articulo cu ela haya pa usa. Minister Wever no ta haya esaki un proteccion husto pa e ciudadano cu ya caba ta encontra su mes den situacion financiero dificil. Na lugar di esaki Minister Wever a regla cu den caso di violacion di entre otro e porcentahe di interes maximo, e suma cu e consumidor a paga riba e maximo, ta sin base legal (‘onverschuldigd betaald’). Den e caso aki e consumidor por simplemente manda un carta na e dunador di credito den cual e consumidor ta indica cu e no ta bai (sigui) paga e interes cu a wordo cobra riba e porcentahe di interes maximo y cu e dunador di credito mester paga bek tur pago cu e consumidor por a haci caba a base di e porcentahe di interes riba e maximo.
E porcentahe di interes maximo no a wordo stipula ainda. Pa esaki Minister Wever a laga haci un prome investigacion independiente den cual ta tene cuenta cu diferente aspecto, entre otro cu e rendabilidad di e negoshi di e dunador di credito. Minister Wever ta desea pa mas investigacion wordo haci tocante esaki pa proteha tanto e interes di e consumidor contra un interes di credito excesivo, como e posibilidadnan pa e dunador di credito pa nan negoshi ta rendabel.
Banda di e autoridad pa stipula un porcentahe di interes maximo, e LCK ta duna autoridad na Minister encarga cu Asuntonan Economico pa stipula e suma maximo cu por cobra na ‘late payment fees’, na ‘early payment fees’ y tambe na e suma cu por cobra na gastonan di incasso den caso cu e consumidor no ta cumpli cu su obligacionnan di pago.
Siguientemente lo sigui cu e fase di ratificacion di e LCK. Pa esaki por drenta na vigor lo mester stipula algun norma di ehecucion. Den e cuadro aki Minister Wever te remarca cu ya caba Banco Central a prepara e prome concepto di e ‘ministeriële regeling’. Minister Wever ta positivo pa mira cu tanto coalicion como fraccion di AVP y fraccion di MAS a aproba e ley cu ta na beneficio di e consumidor. E introduccion di e LCK, esta e Landsverordening regeling consumentenkrediet, lo ta un paso importante den proteccion di e consumidor contra “woekerrente” y exceso di credito.


text:
Lagrima y fiornan por seca, pero su recuerdonan, lo keda graba den nos curazon pa semper.
Salmo:62:V=1 Cerca Dios mi alma ta na paz.
Ta di dje mi salbacion ta bin.
Cu dolor den nos curazon, pero conforme na voluntad di Dios, nos ta anuncia fallecimento di nos mama stima:
Marie Elise Joseph:
*24 febr 1953 – ꝉ 28 april 2022
Na nomber di su:
Yiunan: Mario Joseph y familia na Canada
Jameson Joseph y familia na Aruba
Nieto y nieta nan: Peterson Joseph Aruba
Marvens Joseph USA
Miquel Joseph Canada
Joane Corneille y jiu na Rep Dominicana
Najuska Joseph USA
Lissa Joseph Canada
Jesnica Joseph Aruba
Ruman nan: Salomon Joseph USA
Jean Joseph Haiti
Clairmita Joseph Haiti
Oriane Joseph Haiti
Edith Joseph Haiti
Subrina y sobrino nan: na Aruba -USA- Haiti-Chile- St Thomas
Swa y Cuna nan: Benil Corneille, Sadrack Hilaire, Lemeon Paul, Louis Obeles Pierre, Rose Marie Drovillon,Ruth Samuel
Amigo y amiga nan: Yves Gelin-Auguste Nadal-Chenet- Reginal y su casa- Odinel Baptiste, Nicole-Ginette-Diana-Camicille-Freda- Marie.
Demas Famia nan: Joseph-Corneille-Pierre Louis-Paul-Samuel-Eduard y tur famia nan residencia na: USA-Canada-Chile Haiti-St Thomas- Sto Domingo- Dominica- Aruba.
Nos ta pidi si den nos tristeza nos a lubida algun persona of famia, nos ta pidi nos disculpa na un y tur.
Oportunidad pa condolencia ta Diabierna 27 di mei 2022 for di 7or pa 9or anochi na Aurora Funeral Home.
Ta invita pa acto di entiero cual lo tuma lugar Diasabra 28 di mei 2022 di 2’or pa 4’or di atardi na Aurora Funeral Home. Despues lo sali pa Santana Central na Sabana Basora.
Despues di entierro no ta ricibi bishita di condolencia na cas


text:
Esse letra de Hinos já foi acessado por 1011 pessoas.
Veja também o vídeo da música tocada.
Sinku prenda den laman, e islanan di nos,
dòrnando e korona di un aliansa ideal.
Ounke hende i kultura tur koló nan tin, nos mes a
forma un famia den tur libertad.
Pesei nos tur ta alsa bos ku amor i den union
Antia Neerlandes, bunitesa sin igual.
Ku orguyo mi ta defendé mi patria tan stimá.
Antia Neerlandes, p'abo tur mi lealtat.
Pa semper lo mi keda fiel, pais bendishoná
Un shelu semper kla, laman ta invitá, e islanan ta
wowo dje kadena di unidat Idiomanan distinto, papiá
Ku komprenshon, mes ternura: "Sweet antilles"
"Dushi Antia ta".
Ser parti di nos tera, ta orguyo sin midí
Antia Neerlandes stimá, ku tur sinseridat,
Pues nos ta rearfimá ku amor i dignidat,
ku, dios dilanti, nos ta sirbi huntu nos pais.
Para enviar você precisa efetuar um cadastro gratuito no site. Caso já tenha um cadastro, acesse aqui.
Comentários (0) Postar um Comentário
Acesse agora, navegue e crie sua listas de favoritos.Entrar com facebook Criar uma conta gratuita


text:
Nos por a interkambiá riba diferente tema nan i areanan ku ta importante pa nos pais i nos ta kere ku esaki ta hopi importante paso asina nos un por sostené i fortifiká otro.
Sra Darlaine meskos ku mi persona, ta bini di e area sosial i ta haña e enkuentro aki hopi importante debí ku e tambe ta bezig ku algun leinan dirigí riba spesialmente hendenan ku desabilidat i na Chile tin leinan aktual.
Banda di temanan sentral tambe nos lo buska informashon kon e leinan aki ta wordu implementá na Chile.
Delegashon di St. Maarten tambe ta presente den persona di sr. Rolando Bryson i Sr. Sidharth Bijlani. St. Maarten tambe tin hopi interes i ta kontentu di por ta presente na Chile. Chile ta ser mirá komo un di e paisnan mas desaroyá pa loke ta trata agrikultura i peska. Meskos ku Kòrsou, St. Maarten tambe ta buskando e manera kon pa atende ku skarsedat di tereno, e parti sosial pero tambe ekonómiko pa ku e tópiko aki.


text:
KRALENDIJK- Despues di un temporada di preparashon, e ofisina di benta di EZ Air na aeropuerto Flamingo awor ta operashonal.
EZ Air a bin ta ekspandé e servisio pa benta di pasashi poko poko, pero sigur. Promé a kuminsá habri e ofisina di benta na aeropuerto riba tur djasabra entra 10 ‘or di mainta pa 4 ‘or di atardi. Resientemente a kuminsá habri e ofisina tambe riba djadumingu.
Gerensia di EZ Air a konfirmá na Awor Bonaire ku e ofisina di benta na Boneiru te na e momento aki ta habri solamente den siman, di djaluna pa djabièrne entre 8 ‘or i mei di mainta pa 5 ‘or i mei di atardi.
Mas empleado
Tambe gerensia di EZ Air a konfirmá na Awor Bonaire ku ta tumando mas hende na servisio ainda. E empleadonan aki ta siguiendo treinen ainda. Despues ku e parti preparatorio ta kla, e intenshon ta pa kuminsá habri den wikent tambe. EZ Air ta riparando hopi interes di biahero pa su buelonan pa entre otro Barranquilla i Medellin. E buelonan pa Medellin lo kuminsá di 2 di desèmber próksimo.


text:
1 Esaki ta un karta di ami, Pablo, esklabo di Dios i apòstel di Hesukristu ku tin e mesun fe ku e skohínan di Dios i tambe e konosementu eksakto di e bèrdat ku ta na armonia ku deboshon na Dios.2 (E kosnan akí ta basá riba e speransa di bida eterno ku Dios, kende no por gaña, a primintí hopi tempu pasá,3 miéntras ku na su debido tempu el a revelá su palabra pa medio di e obra di predikashon konfiá na mi di akuerdo ku e mandamentu di nos Salbador, Dios.)4 E karta akí ta pa Tito, un berdadero yu segun e fe ku nos ta kompartí:Bondat inmeresí i pas di parti di Dios, e Tata, i di Kristu Hesus, nos Salbador, sea ku bo.5 Mi a laga bo na Kreta pa bo por korigí e kosnan ku tabata laga hopi di deseá i pa bo nombra ansiano den kada stat, manera mi a instruí bo:6 Un ansiano mester ta un hòmber* liber di akusashon, kasá di un solo esposa, ku tin yu kreyente ku no ta ser akusá di bagamunderia ni ta rebelde.7 Pasobra komo mayordomo* di Dios, un superintendente mester ta liber di akusashon, e no mester ta tèrko, ni kla pa rabia, ni buraché, ni violento,* ni golos pa ganashi desonesto.8 Mas bien, e mester ta hospitalario,* stimadó di loke ta bon, di sano huisio, hustu, leal, ku dominio propio,9 un hende ku ta tene firmemente na e palabra fiel pa loke ta su arte di siña, pa e por duna spièrtamentu pa medio di siñansa ku ta sano i tambe reprendé esnan ku ta kontradisí.10 Pasobra tin hopi hende rebelde, gañadó i papiadó di kos sin sentido, spesialmente esnan entre nan ku ta pega na sirkunsishon.11 Mester tapa nan boka, ya ku e hendenan akí, pa haña ganashi na un manera desonesto, ta sigui ruiná e fe di famianan kompleto, siñando hende kosnan ku nan no mag di siña nan.12 Un di nan, nan mes profeta, a bisa: “Hende di Kreta semper ta gañadó, bestia feros i haragan ku ta sinta pòrnada.”13 E testimonio akí ta bèrdat. Pa e motibu akí mes, sigui reprendé nan severamente pa nan por tin un fe firme,*14 i pa nan no presta atenshon na fábula hudiu ni na mandamentu di hende ku ta rechasá e bèrdat.15 Tur kos ta limpi pa hende limpi. Pero pa hende impuru i sin fe, nada no ta limpi, pasobra tantu nan mente komo nan konsenshi ta impuru.16 Nan ta deklará públikamente ku nan konosé Dios ma ta neng’é ku nan obranan, pasobra nan ta hende despresiabel i desobediente i no ta sirbi pa ningun bon obra.
Nota na pia di página
^ “Un ansiano mester ta un hòmber.” Lit.: “si tin kualke hòmber.”


text:
Ministerio di Husticia y Asuntonan Social: DOS MIEMBRO DI GUARDA NOS COSTA (GNC) A RICIBI NAN DIPLOMA DI SPAÑO
Ministerio di Husticia y Asuntonan Social:
DOS MIEMBRO DI GUARDA NOS COSTA (GNC) A RICIBI NAN DIPLOMA DI SPAÑO
ORANJESTAD – Recientemente, Gobierno di Colombia, pa medio di nan embahada na Hulanda, a ofrece un curso di Spaño pa paisnan di Reino Hulandes. E curso aki tawata tin un duracion di 12 siman, y a conta cu participacion di dos miembro di Guarda Nos Costa, esta; Sharlaine Lucas y Roderick St. Jago. E dos miembronan a ricibi nan diploma di Spaño for di Universidad Pontificia Bolivariana – Sede Bogotá, cual ta e Universidad cu a ofrece e curso aki.
Den un ambiente ameno, na Cas di Cultura, a haci entrega di e diplomanan. E diploma wordo entrega pa su excelencia embahador di Colombia pa paisnan di Reino Hulandes; Lic. Fernando A. Grillo-Rubiano. Segun Director di Guarda Nos Costa Sr. Richard Kramers, e curso aki ta di balor agrega pa e ekipo di GNC, den cuadro di mehoracion di comunicacion den e tereno, ora ta trata cu esnan cu, unicamente ta papia y compronde e idioma Spaño.
Minister di Husticia y Asuntonan Social Sr. Rocco Tjon, a manda palabranan di pabien na e dos miembronan di GNC cu a sigui y termina e curso aki, y na mes momento ta contento di mira e interes cu tin pa reforsa aun mas e ekipo aki.


text:
Adaptashon di maneho pa bishitantenan na SDKK
WILLEMSTAD- Gerensia di prizòn ta informá ku den luna di yüni 2022 a hasi algun adaptashon na e maneho di bishita, esaki den deliberashon ku Ministerio di Hustisia i GMN.
Den kuadro di eliminashon di medidanan ku gobièrnu di Kòrsou a tuma, Gerensia di prizòn ta partisipá lo siguiente:
- Tur detenido por risibí 4 persona pa bishita, esta 3 mayor di edat ku un menor di edat ku por sinta riba pia òf persona nan outorisá pa drenta ku e menor òf 3 menor di edat ku 1 mayor di edat òf tambe 2 mayor di edat ku 2 menor di edat unu mester por sinta riba pia.
- Nos ta mantené “Tapa Boka” te próksimo aviso.
- Tur bishitantenan mester presentá ku identifikashon válido,
- Reglanan di vestuario ( no ta permití slòf na pia, karson/saya kòrtiku ni jeans modèl kibra kibra, ni kamisa/blusa manga aden).
- Tur bishitante mester ta 15 minüt promé ku nan bishita.
- Tur bishitantenan mester sigui instrukshon i òrdu di e personal di seguridat.
Bishitanan virtual tambe lo kontinuá te ku próksimo aviso. Pa mas informashon por yama nos departamento di bishita na 4348428 òf 434-8455
Gerensia di SDKK ta konta ku bon komportashon di nos bishitantenan i ta enfatisá na tur bishitantenan pa sigui tur instrukshon indiká pa e personal di prizòn debidamente.